sagorsarker/bangla-wikipedia huggingface dataset:
মোশাররফ হোসেন (ক্রিকেটার)

খন্দকার মোশারফ হোসেন (২০ নভেম্বর ১৯৮১ - ১৯ এপ্রিল ২০২২) বাংলাদেশের একজন প্রথম-শ্রেণী ও লিস্ট এ ক্রিকেটার। তিনি ২০ নভেম্বর ১৯৮১ তারিখে বাজিতপুরে জন্মগ্রহণ করেন। তিনি বামহাতি ব্যাটসম্যান এবং বামহাতি অর্থোডক্স বোলার। তাকে কখনো কখনো তার ডাকনাম, রুবেল নামে অভিহিত করা হয়। ঢাকা বিভাগ-এর হয়ে ২০০১/০২ মৌসুমে তার অভিষেক হয় এবং একই দলের হয়েই ২০০৬/০৭ মৌসুম পর্যন্ত খেলেন। যদিও তিনি ২০০৪/০৫ মৌসুমে বরিশাল বিভাগ-এর হয়ে খেলেন। তিনি ২০০৫/০৬ ও ২০০৬/০৭ মৌসুমে বাংলাদেশ এ দলের হয়ে খেলেন।
তিনি প্রথম শ্রেণীর ক্রিকেটে তিনবার ইনিংসে ৫ উইকেট নেন। তিনি একবার ম্যাচ-এ ১০ উইকেট নেন, সেই ম্যাচে তিনি চট্টগ্রাম বিভাগের বিপক্ষে তার অবিস্মরণীয় ১০৫ রানে ৯ উইকেট নেন। এর পাশাপাশি তিনি ৩ টি পঞ্চাশ-ঊর্ধ্ব ইনিংস খেলেছেন এবং তার সর্বোচ্চ ৮৫, চট্টগ্রাম বিভাগের বিপক্ষে।
২০১৯ সালের মার্চে, মোশাররফ হোসেনের মস্তিষ্কে টিউমার ধরা পড়ে। পরবর্তীকালে তিনি সিঙ্গাপুরের মাউন্ট এলিজাবেথ হাসপাতালে মস্তিষ্কে অস্ত্রোপচার করান ও ক্রিকেটে ফিরে আসেন। ২০২১ সালের নভেম্বরে, তিনি চেন্নাইয়ের একটি হাসপাতালে তার মস্তিষ্কে আরেকটি অস্ত্রোপচার করান। মোশাররফ হোসেন নিয়মিত কেমোথেরাপি নিচ্ছিলেন, কিন্তু ২০২২ সালে হঠাৎ করে তার স্বাস্থ্যের অবনতি হলে তাকে ঢাকার ইউনাইটেড হাসপাতালের নিবিড় পরিচর্যা ইউনিটে (আইসিইউ) ভর্তি করানো হয়। ২০২২ সালের ১৫ মার্চ তিনি স্কয়ার হাসপাতালের আইসিইউতে ভর্তি ছিলেন। ২০২২ সালের ১৯ এপ্রিল ব্রেন টিউমারে আক্রান্ত হয়ে তিনি মৃত্যুবরণ করেন।
অস্টিন

অস্টিন (, ) হল টেক্সাসের রাজধানী এবং ট্রাভিস কাউন্টি এর আসন, আমেরিকার ১১তম এবং টেক্সাসের ৪র্থ জনবহুল শহর। এটি আমেরিকার সবচেয়ে দ্রুত বড় হওয়া শহর। অস্টিন আমেরিকার দ্বিতীয় বৃহত্তম রাজ্য রাজধানী। ১ জুলাই, ২০১৭ হিসাবে জনসংখ্যা ৯,৫০,৭১৫।
চন্দ্র দেবতা

চন্দ্র দেবতা (ইংরেজি: lunar deity) পুরাণ অনুসারে একজন দেব বা দেবী যিনি চাঁদের সাথে সম্পর্কযুক্ত বা চাঁদের প্রতীকরূপে যাকে বিবেচনা করা হয়। পৃথিবীর বিভিন্ন দেশে মূর্তিপূজারী ধর্মগুলোতে চাঁদকে দেব/দেবীর আসনে বসানো হয়। সংস্কৃতির বৈচিত্র্যতার কারণে বিভিন্ন অঞ্চলে চন্দ্র দেবতার শক্তিপরিধি বিভিন্ন। তবে সকল অঞ্চলেই চন্দ্রদেবতাকে সূর্য দেবতার প্রতিপক্ষ হিসেবে বর্ণনা করা হয়েছে। অনেক জায়গায় চন্দ্র দেবতা সব সময় সূর্য দেবতার বিপরীত লিঙ্গ হিসেবে বর্ণনা করা হয়েছে।
মাসের একটি নির্দিষ্ট সময় পরপর চাঁদ চক্রাকারে আকাশে আবির্ভূত হয়। এই চন্দ্র চক্রের সাথে মেয়েদের ঋতুর বা মাসিকের একটা মিল আছে। অনেক ভাষায় তাই মেয়েদের মাসিক এবং চাঁদের সাথে শব্দগত মিল খুঁজে পাওয়া যায়। অনেক পরিচিত পুরাণে চাঁদকে দেবী হিসেবে বর্ণনা করা হয়েছে। যেমন গ্রিক দেবী ফইবে, আরতেমিসব, সেলেনে ও হেক্যাটে, চীনা দেবী চ্যাংই।
চাঁদকে দেবতা হিসেবে পূজা করা হয়েছে অনেক পুরাণে। ভারতীয় পুরাণে চাঁদ অত্রির পুত্র ও সপ্তবিংশতী নক্ষত্রের স্বামী। তিনি বুধগ্রহের পিতা, দক্ষের জামাতা। চন্দ্র দেবগুরু বৃহস্পতির পত্নী তারাকে বিবাহপ্রস্তাব দেন। কিন্তু তিনি গুরুপত্নী তাই তাকে প্রত্যাখ্যান করেন। এতে রুষ্ট হয়ে চন্দ্র বলপূর্বক তাকে ধর্ষণ করেন। এই ধর্ষণের ফলে চন্দ্রের ঔরসে তারা অন্তঃসত্ত্বা হন ও এক পুত্রলাভ করেন। এই চন্দ্র তারার অবৈধ মিলনজাত পুত্রের নাম বুধ। আবার মেসোপটেমিয় দেবতা সিন, জার্মানির উপজাতীয় দেবতা মানি, জাপানের দেবতা সুকুইয়োমি,। এই সকল ধর্ম বা সংস্কৃতিতে সূর্যকে দেবী হিসেবে বর্ণনা করা হয়েছে। আবার গ্রীক ও মিশরীয় সভ্যতায় একাধিক চন্দ্র দেবতার উপস্থিতি লক্ষ্য করা যায়। ইবিস এবং থেবসের চোংশু দুজনেই চন্দ্র দেবতা। থোথও চন্দ্র দেবতা, কিন্তু ইবিস ও চোংশুর তুলনায় তার চরিত্রের বহুমাত্রিকতা অনেক বেশি।
জাদুকরেরা চাঁদকে পূজা করে। পূজা অর্চনার বাইরে শিল্প সাহিত্য এবং জ্যোতির্বিদ্যা চর্চায় চাঁদের উপস্থিতি চোখে পড়ার মত।
'জিগ্স-মেদ-ব্সাম-গ্রুব-র্গ্যা-ম্ত্শো

'জিগ্স-মেদ-ব্সাম-গ্রুব-র্গ্যা-ম্ত্শো () (১৮৩৩-১৮৭৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের চতুর্থ জাম-ত্শা-গ্সের-খ্রি () উপাধিধারী বৌদ্ধ লামা ছিলেন। তিনি তিব্বতের ব্লা-ব্রাং-ব্ক্রা-শিস-'খ্যিল বৌদ্ধবিহারের তিপ্পান্নতম প্রধান ছিলেন।
'জিগ্স-মেদ-ব্সাম-গ্রুব-র্গ্যা-ম্ত্শো ১৮৩৩ খ্রিষ্টাব্দে তিব্বতের আমদো অঞ্চলের খো-ত্শে () নামক স্থানে জন্মগ্রহণ করেন। তার পিতার নাম ছিল দ্গে-লেগ্স () এবং মাতার নাম ছিল ম্গোন-পো-ম্ত্শো ()। 'জাম-দ্ব্যাংস-থুব-ব্স্তান-ন্যি-মা () নামক তৃতীয় স্দে-খ্রি রিন-পো-ছে () তাকে চতুর্থ জাম-ত্শা-গ্সের-খ্রি হিসেবে চিহ্নিত করেন। এগারো বছর বয়স হলে ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো () নামক তৃতীয় 'জাম-দ্ব্যাংস-ব্ঝাদ-পা () উপাধিধারী বৌদ্ধ লামা তাকে শিক্ষার্থীর শপথ প্রদান করেন। চতুর্থ গুং-থাং লামা দ্কোন-ম্ছোগ-ব্স্তান-পা'ই-র্গ্যা-ম্ত্শো () তার অন্যতম উল্লেখযোগ্য শীক্ষক ছিলেন। কুড়ি বছর বয়স হলে ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো তাকে ভিক্ষুর শপথ প্রদান করেন। ১৮৫৩ খ্রিষ্টাব্দে তিনি চিং সম্রাট জিয়ানফেংয়ের আমন্ত্রণে বেজিং যাত্রা করেন এবং সাত বছর সেখানে বসবাস করেন। ১৮৬৩ খ্রিষ্টাব্দে তিনি দ্গা'-ল্দান-ব্সাদ-স্গ্রুব-ছোস-'খোর-গ্লিং () বৌদ্ধবিহারের প্রধানের দায়ত্ব লাভ করেন। ১৮৬৫ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারের তিপ্পান্নতম প্রধানের দায়িত্ব লাভ করেন এবং আট বছর এই পদে থাকেন।
ফোর্ট ওয়ার্থ

ফোর্ট ওয়ার্থ ()উত্তর-মধ্য টেক্সাসে অবস্থিত আমেরিকার ১৭তম এবং টেক্সাসের ৫ম বৃহত্তম শহর। ২০১৩ সালে অনুমিত জরীপ অনুযায়ী, ফোর্ট ওয়ার্থ-এর জনসংখ্যা ৭,৯২,৭২৭ জন।
টেক্সাসের ট্রিনিটি নদী নজরদারি করার জন্য সেনা ঘাঁটি স্থাপনের মাধ্যমে ১৮৪৯ সালে শহরটির গোড়াপত্তন ঘটে। আজও ফোর্ট ওয়ার্থ তার পশ্চিমা ঐতিহ্য এবং ঐতিহ্যগত স্থাপত্য এবং নকশা ধরে রেখেছে।
শার্লট, নর্থ ক্যারোলাইনা

শার্লট () মার্কিন যুক্তরাষ্ট্রের নর্থ ক্যারোলাইনা অঙ্গরাজ্যের বৃহত্তম শহর। ২০১৩ সালে এর অনুমিত জনসংখ্যা ছিল ৭,৯২,৮৬২ জন। 
এটি আমেরিকার ১৬তম জনবহুল শহর।
সের্জো কাতো

সার্জিও লুইজ পরেরা অধিক পরিচিতি সার্জিও কাটো হিসাবে (জন্ম: ১৫ জুলাই, ১৯৬০) হলেন একজন ব্রাজিলীয় অভিনেতা, টেলিভিশন উপস্থাপক এবং কৌতুকাভিনেতা। স্কেলা রিও তে একটি সঙ্গীত অনুষ্ঠানের মধ্য দিয়ে রিও দি জেনেরিওতে তার খ্যাতি ছড়িয়ে পরে। তারপর থেকেই বিভিন্ন বিজ্ঞাপন প্রচারণা, টিভি অনুষ্ঠান এবং ছায়াছবিতে তিনি কাজ করতে শুরু করেন। সার্জিও কাটো সাবেক ফুটবল খেলোয়াড় এবং বর্তমান ফুটবল প্রশিক্ষক ভাই।
রিও দি জেনেরিওতে অবস্থিত নামক একটি থিয়েটার থেকে তার অভিনয়ের যাত্রা শুরু করেন এবং সেখানেই তিনি পড়াশুনা ও কাজ চালিয়ে যান।
১৯৮২ সালে ব্রাজিলীয় এয়ার ফোর্সে যোগদান করেন এবং ১৯৮৫ সালে তিনি মার্কিন যুক্তরাষ্ট্রে চলে আসেন। এখানে তিনি প্রথমে ক্যালিফোর্নিয়া উচ্চ বিদ্যালয়ে ইংরেজি অধ্যয়ন করার পর ইউনিভার্সিটি অব ক্যালিফোর্নিয়া, লস অ্যাঞ্জেলস থেকে ডিপ্লোমা অর্জন করেন।
সার্জিও কাটোর প্রথম সিনেমা হল ১৯৮৪ সালের "Bete Balanço" যেখানে তিনি একজন নর্তকীর অভিনয় করেন। ব্যালে শিল্পী থেকে তিনি একজন অভিনেতা হতে চেয়েছিলেন যা সম্পন্ন হয়েছিল "Brenda Starr" নামক সিনেমার দ্বারা যেখানে তিনি ব্রুক সিল্ডের সাথে একজন গাড়ি চালক হিসাবে অভিনয় করেন। পরবর্তিতে "I Might Even Love You" নামক সিনেমাতে তিনি একজন মদ পরিবেষক হিসাবে অভিনয় করেন।
স্কাল-ব্জাং-'জিগ্স-মেদ-নাম-ম্খা'-ব্জাং-পো

স্কাল-ব্জাং-'জিগ্স-মেদ-নাম-ম্খা'-ব্জাং-পো () (১৮৭৫-১৮৯৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের পঞ্চম জাম-ত্শা-গ্সের-খ্রি () উপাধিধারী বৌদ্ধ লামা ছিলেন।
স্কাল-ব্জাং-'জিগ্স-মেদ-নাম-ম্খা'-ব্জাং-পো ১৮৭৫ খ্রিষ্টাব্দে তিব্বতের আমদো অঞ্চলের খো-ত্শে () নামক স্থানে জন্মগ্রহণ করেন। স্কাল-ব্জাং-থুব-ব্স্তান-দ্বাং-ফ্যুগ () নামক চতুর্থ 'জাম-দ্ব্যাংস-ব্ঝাদ-পা () উপাধিধারী বৌদ্ধ লামা তাকে 'জিগ্স-মেদ-ব্সাম-গ্রুব-র্গ্যা-ম্ত্শো () নামক চতুর্থ জাম-ত্শা-গ্সের-খ্রি () উপাধিধারী বৌদ্ধ লামার পুনর্জন্ম রূপে চিহ্নিত করেন। ১৮৮৬ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহার থেকে শিক্ষালাভ করেন। ১৮৯৫ খ্রিষ্টাব্দেতাকে ভিক্ষুর শপথ প্রদান করেন। ১৮৯৯ খ্রিষ্টাব্দে তিনি মৃত্যুবরণ করেন।
স্কাল-ব্জাং-লুং-রিগ্স-র্গ্যা-ম্ত্শো

স্কাল-ব্জাং-লুং-রিগ্স-র্গ্যা-ম্ত্শো () (১৯০১-১৯৫৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের ষষ্ঠ জাম-ত্শা-গ্সের-খ্রি () উপাধিধারী বৌদ্ধ লামা ছিলেন।
স্কাল-ব্জাং-লুং-রিগ্স-র্গ্যা-ম্ত্শো ১৯০১ খ্রিষ্টাব্দে তিব্বতের আমদো অঞ্চলের দ্ঙ্গুল-র্বা () নামক স্থানে জন্মগ্রহণ করেন। তার পিতার নাম ছিল ব্জোদ-পা () এবং মাতার নাম ছিল ল্হা-মো-স্ক্যিদ ()। ১৯০৪ খ্রিষ্টাব্দে স্কাল-ব্জাং-থুব-ব্স্তান-দ্বাং-ফ্যুগ () নামক চতুর্থ 'জাম-দ্ব্যাংস-ব্ঝাদ-পা () উপাধিধারী বৌদ্ধ লামা তাকে স্কাল-ব্জাং-'জিগ্স-মেদ-নাম-ম্খা'-ব্জাং-পো () নামক পঞ্চম জাম-ত্শা-গ্সের-খ্রি () উপাধিধারী বৌদ্ধ লামার পুনর্জন্ম রূপে চিহ্নিত করেন। ১৯০৮ খ্রিষ্টাব্দে দ্কোন-ম্ছোগ-ব্স্তান-'দজিন-র্গ্যা-ম্ত্শো () নামক বৌদ্ধ ভিক্ষু তাকে শিক্ষার্থীর শপথ প্রদান করেন। তিনি তিব্বতের সম্রাট ও মন্ত্রীদের প্রশংসা করে বেশ কিছু কাব্য রচনা করেন।
এল প্যাসো, টেক্সাস

এল প্যাসো () পশ্চিম টেক্সাসে অবস্থিত মার্কিন শহর। ১ জুলাই, ২০১৩ অনুযায়ী, জনসংখ্যা ৬,৭৪,৪৩৩ জন, যেটি এই শহরকে আমেরিকার ১৯তম জনবহুল শহরের স্থান দিয়েছে।
মায়ং পবিতরা মহোৎসব

মায়ং পবিতরা মহোৎসব () হচ্ছে অসমের মরিগাঁও জেলার প্রসিদ্ধ পর্যটক স্থল মায়ং ও পবিতরা সংরক্ষিত বনাঞ্চলের আকর্ষণ ও প্রচারের উদ্দেশ্যে পবিতরা নামক স্থানে অনুষ্ঠিত হওয়া এক বাৎসরিক অনুষ্ঠান। মরিগাঁও জিলা প্রশাসন ও অসম টুরিজম ডেভলেপমেন্ট কর্পরেশনের সহযোগে ২০১১ সন থেকে ২৫-২৭ নভেম্বর তারিখে প্রথমবার তিনিদিনের কার্যসূচি আরম্ভ করে। 
প্রথমদিন এক সাংস্কৃতিক শোভাযাত্রা দিয়ে অনুষ্ঠানের শুভারম্ভ করা হয়।অসমের মুখ্যমন্ত্রী তরুণ গগৈ প্রদর্শনী উন্মোচন করেন। বিভিন্ন আত্মসহায়ক গোটের সদস্যেরা এই অনুষ্ঠানে অংশ গ্রহণ করে আঞ্চলটির কলা সংস্কৃতি প্রদর্শন করেন। তদোপরি স্থানীয় খাদ্য প্রদর্শনীর আয়োজন করা হয়। নাটক ও যাদুখেলার আয়োজন এই উৎসবের অন্যতম আকর্ষণ।
দ্বিতীয়দিন কুইজ, বৃক্ষরোপন ও চিত্রাংকন প্রতিযোগিতা অনুষ্ঠিত হয়। 
মহোৎসবের তৃতীয়দিন খেলা ও সাংস্কৃতিক অনুষ্ঠান আয়োজন করা হয়। 
এই মহোৎসবের মুখ্য আকর্ষণ ছিল, মায়ংয়ের বর্তমান আলংকারিক মহারাজা তরনী কান্ত কোয়রের সহিত বারজন সভাষদ শোভাযাত্রায় অংশগ্রহণ। পরাম্পরাগত ভাবে ১০১ জন বেজ ও যাদুবিদ্যার পণ্ডিতেরা অংশ গ্রহণ করেন ও তাঁদের যাদুবিদ্যা প্রদর্শন করেন।
ঐতিহাসিক পূর্ব-ভূমধ্যসাগরীয় অঞ্চল

ঐতিহাসিক পূর্ব-ভূমধ্যসাগরীয় অঞ্চল ভূমধ্যসাগরের পূর্ব উপকূলে অবস্থিত দক্ষিণ-পশ্চিম এশিয়ার একটি বৃহৎ প্রাচীন ঐতিহাসিক অঞ্চল। এটি উত্তরে বৃষ পর্বতমালা, পশ্চিমে ভূমধ্যসাগর, দক্ষিণে আরব মরুভূমি ও পূর্বে মেসোপটেমিয়া দ্বারা সীমায়িত। এটি উত্তরে তুরস্কের বৃষ পর্বতমালা থেকে দক্ষিণে মিশরের সিনাই মরুভূমি পর্যন্ত প্রায় ৬৪০ কিলোমিটার দীর্ঘ এবং পশ্চিমে ভূমধ্যসাগর থেকে পূর্বে আরব মরুভূমি পর্যন্ত ১১০ থেকে ১৬০ কিলোমিটার প্রশস্ত। আধুনিক ভূগোলের দৃষ্টিকোণ থেকে এটি সাইপ্রাস, জর্দান, লেবানন, সিরিয়া, ফিলিস্তিন, ইসরায়েল এবং দক্ষিণ তুরস্কের (পুরাতন নাম আলেপ্পো ভিলায়েত) অংশবিশেষ নিয়ে গঠিত ছিল। পশ্চিম এশিয়া, পূর্ব ভূমধ্যসাগরীয় অঞ্চল ও উত্তর-পূর্ব আফ্রিকা এবং আরব উপদ্বীপ অঞ্চলের উত্তর-পশ্চিমাংশের সাথে সংযুক্ত অঞ্চল হিসেবে এটি সুপরিচিত ছিল।
ঐতিহাসিক এই অঞ্চলটি ইংরেজি ভাষায় "লিভ্যান্ট" বা "লেভ্যান্ট" (Levant) ও আরবি ভাষায় "আশ-শাম" (ٱلشَّام‎‎) নামে পরিচিত। ইংরেজি "লিভ্যান্ট" কথাটি ফরাসি ভাষার শব্দ "ল্যভঁ" (Levant) থেকে এসেছে, যার অর্থ "উদীয়মান"। ইউরোপের দৃষ্টিকোণ থেকে পূর্বদিকে অবস্থিত এই অঞ্চল থেকে সূর্যোদয় হত বলে ইউরোপীয়রা এই অঞ্চলটির এরূপ নামকরণ করেছিল। অন্যদিকে আরব উপদ্বীপের লোকেরা সূর্যোদয়ের দিকে অর্থাৎ পূর্বদিকে মুখ করলে হাতের বামদিকে অর্থাৎ উত্তর দিকে পড়া অঞ্চলগুলিকে "শাম" শব্দটি দিয়ে নির্দেশ করত। বর্তমানে "শাম" বলতে মূলত বৃহত্তর সিরিয়া অঞ্চলকে বোঝানো হয়।
আরবিতে "আল-মাশরিক" (যেখানে সূর্য উদিত হয়) বলে আরেকটি কাছাকাছি পদবন্ধ আছে, যা দিয়ে মধ্যপ্রাচ্যের অপেক্ষাকৃত বৃহত্তর একটি ভৌগোলিক অঞ্চলকে নির্দেশ করা হয় এবং যেটিতে ঐতিহাসিক পূর্ব
-ভূমধ্যসাগরীয় অঞ্চল ছাড়াও আরব বিশ্বের পূর্বভাগের আরও অন্যান্য দেশ (যেমন ইরাক) অন্তর্ভুক্ত। বৃহত্তর অর্থে মাশরিক অঞ্চলে সৌদি আরব, মিশর, সুদান এবং আরব উপদ্বীপের অন্যান্য ক্ষুদ্র দেশগুলিকেও অন্তর্ভুক্ত করা হয়।
ঐতিহাসিক পূর্ব-ভূমধ্যসাগরীয় অঞ্চলের দক্ষিণের অংশবিশেষকে প্রাচীন মিশরীয় ও হিব্রু গ্রন্থ (বিশেষ করে হিব্রু বাইবেল বা খ্রিস্টানদের ধর্মপুস্তক বাইবেলের পুরাতন নিয়ম অংশে) "কনান" (ইংরেজি উচ্চারণে কেনান) নামে উল্লেখ করা হয়েছে, যেটি বর্তমান ইসরায়েল, আধুনিক ফিলিস্তিনি পশ্চিম তীর ও গাজা ভূখণ্ডদ্বয়, এবং লেবানন ও সিরিয়ার দক্ষিণের কিছু অংশ নিয়ে গঠিত। কনানকে ঐসব ধর্মগ্রন্থে ইহুদিদের বা ইসরায়েলি গোত্রের লোকদের ঈশ্বর কর্তৃক প্রতিজ্ঞাত দেশ হিসেবে বর্ণনা করা হয়েছে এবং ঐসব পৌরাণিক কাহিনী অনুযায়ী ইসরায়েলিরা খ্রিস্টপূর্ব ২য় সহস্রাব্দের শেষদিকে (আজ থেকে ৩ হাজার বছরেরও আগে) কনান বিজয় করে সেখানে প্রাচীন ইসরায়েল দেশ প্রতিষ্ঠা করেছিল। এই ব্যাপারটি আধুনিক রাজনৈতিক সিয়োনবাদ বা জায়নবাদের কেন্দ্রীয় একটি মতবিশ্বাস, যার শেষ পরিণামে আধুনিক ইসরায়েল রাষ্ট্রটির উৎপত্তি ঘটেছে।
সিয়াটল

সিয়াটল () ওয়াশিংটনের বৃহত্তম এবং ৬,৫২,৪০৫ জন (২০১৩ অনুমিত) জনসংখ্যা নিয়ে আমেরিকার ১৪তম জনবহুল শহর।
১৮৯৬-৯৯ সালে ক্লোনডিক সোনার রাশ এর অন্যতম গন্তব্যপথ হিসেবে এই শহর পরিচিত ছিল। 
১৯১৬ সালে বোয়িং সংস্থা এখানে স্থাপিত হয়। ১৯৯৪ সালে আমাজন.কম সংস্থাটিও এখানে প্রতিষ্ঠিত করা হয়। 
এই শহরের ঘণ্টা প্রতি ন্যূনতম মজুরি/বেতন যুক্তরাষ্ট্রের মধ্যে সর্বোচ্চ। প্রায় $১৫ - $১৬।
সেঞ্চুরিলিঙ্ক ফিল্ড শহরের প্রধান ক্রীড়াঙ্গন। প্রায় ৭০,০০০ ধারণক্ষমতা রয়েছে এর। ২০১৬ কোপা আমেরিকা-র কোয়ার্টার ফাইনাল খেলা এখানে অনুষ্ঠিত হয়।
পোর্টল্যান্ড

পোর্টল্যান্ড () অরেগন অঙ্গরাজ্যের শহর। ৫,৯২,১২০ জন (২০১৩ অনুমিত) জনসংখ্যা অধ্যুষিত শহরটি আমেরিকার ২৯তম জনবহুল। পোর্টল্যান্ড অরেগনের সবচেয়ে বেশি জনবহুল শহর।
পূর্ব গোলার্ধ

পূর্ব গোলার্ধ পৃথিবীর অর্ধেক অংশকে বোঝানোর জন্য একটি ভৌগোলিক পরিভাষা যা মূল মধ্যরেখার পূর্বে (যা অতিক্রম করে গ্রীনিচ, ইংল্যান্ড, যুক্তরাজ্য) এবং ১৮০° দ্রাঘিমাংশের পশ্চিমে। এটি ইউরোপ, এশিয়া, আফ্রিকা, এবং অস্ট্রেলিয়াকে নির্দেশ করে, vis-à-vis পশ্চিম গোলার্ধ, যেখানে আমেরিকা অঞ্চল অন্তর্ভুক্ত। এই গোলার্ধকে "পূর্বদেশীয় গোলার্ধ" বলা হয়। উপরন্তু, এটা 'প্রাচীন বিশ্বের' জন্য একটি প্রতিশব্দ হিসেবে একটি সাংস্কৃতিক বা ভূ-রাজনৈতিক অর্থে ব্যবহার করা যেতে পারে।
পূর্ব ও পশ্চিম গোলার্ধের সীমানা নির্দেশকারী রেখা অবাধ প্রচলিত রীতি, "বিষুবরেখার" (পৃথিবীকে পরিবেষ্টিত করা একটি কল্পিত রেখা, মেরু থেকে সমদূরবর্তী) মত নয় যা উত্তর এবং দক্ষিণ গোলার্ধকে বিভক্ত করে। ০° দ্রাঘিমাংশ মূল মধ্যরেখায় এবং ১৮০° দ্রাঘিমাংশ বিপরীত মধ্যরেখায় প্রচলিতভাবে স্বীকৃত সীমানা, যখন থেকে তারা পশ্চিম দ্রাঘিমাংশ থেকে পূর্ব দ্রাঘিমাংশে বিভক্ত। এই প্রথা ওয়াশিংটন, ডি.সি.তে অনুষ্ঠিত আন্তর্জাতিক মধ্যরেখা সম্মেলনে ১৮৮৪ সালে প্রতিষ্ঠিত হয়, কানাডীয় রেলপথ প্রকৌশলী স্যার স্যান্ডফোর্ড ফ্লেমিং মান সময়ের ধারণা গৃহীত হয়। এই সীমানা নির্ধারণ পশ্চিম ইউরোপের কিছু অংশ, আফ্রিকা ও পূর্ব রাশিয়াকে পশ্চিম গোলার্ধে রাখে, যখন ইউরেশিয়ার সব ও আফ্রিকাকে সাধারণত পূর্ব গোলার্ধে অন্তর্ভুক্ত করা হয়।ব্যবহার করে.
ফলস্বরূপ, ২০°প এবং সম্পূর্ণভাবে বিপরীত ১৬০°পূ মধ্যরেখা প্রায়ই ব্যবহৃত হয়, যেখানে ইউরোপীয় এবং আফ্রিকার মূল ভূখণ্ড অন্তর্ভুক্ত, আরোও অন্তর্ভুক্ত গ্রিনল্যান্ডের উত্তরপূর্বের একটি ছোট অংশ (সাধারণত উত্তর আমেরিকার অংশ হিসেবে শ্রেণীভুক্ত করা হয়) এবং অধিকাংশ পূর্ব রাশিয়া ও ওশেনিয়াকে (যেমন,নিউজিল্যান্ড) বাদ দেয়া হয়। আন্তর্জাতিক মান সময় গ্রহণের আগে, অনেক মূল মধ্যরেখা বিভিন্ন দেশ দ্বারা স্থিরীকৃত হয়, যেখানে স্থানীয় দুপুর (যার ফলে, স্থানীয় মধ্যরেখা) দ্বারা সময়কে সংজ্ঞায়িত করা হয়। পূর্ব গোলার্ধের ভূমির আয়তন পশ্চিম গোলার্ধের চেয়ে বড় এবং বিভিন্ন ধরনের প্রজাতির আবাসস্থল।
টুসন

টুসন () মার্কিন যুক্তরাষ্ট্রের অ্যারিজোনা অঙ্গরাজ্যের একটি শহর, যেখানে আরিজোনা বিশ্ববিদ্যালয় অবস্থিত। ২০১০ সালের জরিপে জনসংখ্যা ৫,২০,১১৬ জন এবং ২০১৩ অনুমিত জনসংখ্যা প্রায় ৯,৯৬,৫৪৪ টুসন অ্যারিজোনার দ্বিতীয় এবং আমেরিকার ৩৩তম জনবহুল শহর।
ইউরাল নদী

ইউরাল (, ) বা Jayıq/Zhayyq ( , , ), ১৭৭৫-এর আগে পরিচিত ইয়াইক (), রাশিয়া ও কাজাখস্তানের উপর দিয়ে প্রবাহিত একটি নদী। এটা দক্ষিণ ইউরাল পর্বতমালায় উৎপন্ন হয়ে এবং কাস্পিয়ান সাগরে শেষ হয়। এর মোট দৈর্ঘ্য ১,৫০৯ মাইল (২,৪২৮ কিমি), যার ফলে এটি ইউরোপের তৃতীয় দীর্ঘতম নদী, ভলগা ও দানিউবের পরে (এবং এশিয়ার ১৮তম দীর্ঘ নদী)। ভলগার সাথে, ইউরাল নদী কাস্পিয়ান সাগরে পড়া একটি প্রধান নদী।
ইউরাল নদী, উরাল পর্বতমালার ক্রুগলয়া পর্বত (Kruglaya) থেকে উৎপন্ন হয়ে, দক্ষিণে সমান্তরাল ও উত্তরে প্রবাহিত তবল নদীর পশ্চিমে, মাগণিতগোর্সকের (Magnitogorsk) মাধ্যমে, এবং ইউরালের প্রায় দক্ষিণের শেষ প্রান্তে, ওরস্কের (Orsk) মাধ্যমে যেখানে এটি পশ্চিমে প্রায় ৩০০ কিমির মত বাঁক নেয়, ওরেনবার্গ (Orenburg) অভিমুখে, যখন তা সাকমারা নদীর সাথে মিলিত হয়। ওরেনবার্গ থেকে এটি পশ্চিমে প্রবাহিত হয়, কাজাখস্তানের মধ্য দিয়ে, তারপর আবার ইউরালে দক্ষিণে বাঁক নেয় এবং আঁকাবাঁকাভাবে বিস্তৃত সমভূমির মধ্য দিয়ে প্রবাহিত হয় যতক্ষণ না পর্যন্ত এটি কাস্পিয়ানে পৌঁছায়, যেখানে এটি একটি
নদীর বদ্বীপ () সৃষ্টি করে।
বেন কাটিং

বেঞ্জামিন কলিন জেমস কাটিং (জন্ম: ৩০ জানুয়ারি, ১৯৮৭) ব্রিসবেনে জন্মগ্রহণকারী অস্ট্রেলিয়ার উদীয়মান ক্রিকেটার। লম্বাটে গড়নের বেন কাটিং অস্ট্রেলিয়া জাতীয় ক্রিকেট দলে মূলতঃ ডানহাতি ফাস্ট বোলার হিসেবে ভূমিকা রাখেন। ২০০৬ সালে শ্রীলঙ্কায় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে অস্ট্রেলিয়ার প্রতিনিধিত্ব করেন। তিনি কুইন্সল্যান্ড বুলসের সাথে চুক্তিবদ্ধ ছিলেন। বর্তমানে সাউথের হয়ে প্রথম স্তরের ক্রিকেট খেলছেন।
২০০৭-০৮ মৌসুমে তাসমানিয়ার বিপক্ষে পুরা কাপের প্রথম খেলায় কুইন্সল্যান্ড বুলসের হয়ে প্রথম-শ্রেণীর ক্রিকেটে অভিষেক ঘটে কাটিংয়ের। প্রথম বলেই তিনি ওয়াইডে পাঁচ রান দেন। ঐ খেলায় তিনি মাইকেল ডি ভেনুতো’র উইকেটসহ তিন উইকেট দখল করেন। ২০০৯-১০ মৌসুমে প্রতিযোগিতার শীর্ষস্থানীয় উইকেট সংগ্রহকারী ছিলেন। তিনি প্রথম ছয় খেলায় ২৫ উইকেট পান। এরফলে তিনি অস্ট্রেলিয়ার টেস্ট দলে অন্তর্ভুক্তির প্রবল সম্ভাবনা জাগান। ঐ মৌসুমে ২৩.৯১ গড়ে ৪৬ উইকেট পান। তন্মধ্যে তাসমানিয়ার বিপক্ষে নিজস্ব সেরা ৬/৩৭ পান ও আন্তর্জাতিক ক্রিকেট অঙ্গনে অভিষেকের দ্বার খুলে যায়।
১৩ জানুয়ারি, ২০১৩ তারিখে একদিনের আন্তর্জাতিকে এবং ২৬ জানুয়ারি, ২০১৩ তারিখে টুয়েন্টি২০ আন্তর্জাতিকে তার অভিষেক ঘটে। উল্লেখ্য, ২০০৬-০৭ মৌসুমে গাব্বায় অনুষ্ঠিত ইংল্যান্ডের বিপক্ষে অ্যাশেজের প্রথম টেস্টে অতিরিক্ত খেলোয়াড় হিসেবে মাঠে ফিল্ডিং করেছিলেন।
তালিকার তালিকার তালিকা

এই পাতাটি তালিকার তালিকার একটি তালিকা – পাতার একটি তালিকা যা অন্যান্য তালিকা নিবন্ধের তালিকা। এখানে সংযোগ করা প্রতিটি পাতা একটি বিষয়ের একাধিক তালিকার একটি সূচী। সংযোগ করা পাতার মধ্যে কিছু তালিকার তালিকাও থাকতে পারে।
ব্যক্তিদের তালিকা মূলত মানুষের একটি দলকে উল্লেখ করে থাকে, যারা অনির্দিষ্ট বৈশিষ্ট্যযুক্ত, অথবা নির্দিষ্ট বৈশিষ্ট্যযুক্ত হতে পারে (যেমন, স্পেনের ব্যক্তিবর্গ বা সমভূমির ব্যক্তিবর্গ)। ব্যক্তিদের তালিকা নিম্নলিখিত অন্তর্ভুক্তির আযোজন করেছে। (কাল্পনিক চরিত্রসমূহ অন্তর্ভুক্ত করা হয় নি):
অ্যালবাকের্কি

আলবাকের্কি (, আমেরিকার নিউ মেক্সিকো অঙ্গরাজ্যের সবচেয়ে জনবহুল শহর। ১ জুলাই, ২০১২ জরিপে জনসংখ্যা ৫,৫৫,৪১৭ জন, এবং আমেরিকার ৩২তম জনবহুল শহর।
আন্তঃকশেরুকা চাকতি

আন্তঃকশেরুকা চাকতি মেরুদন্ডের সংশ্লিষ্ট কশেরুকার মধ্যে থাকে।এরা তন্তুময় তরুণাস্থি(fibrocartilaginous) সন্ধি গঠনের মাধ্যমে কশেরুকার মধ্যে সঞ্চালনে ভূমিকা রাখে,কশেরুকাগুলিকে একত্রে রাখে এবং ঝাঁকি প্রতিরোধ(shock absorber) করে।
আন্তঃকশেরুকা চাকতি বহিঃস্থ অ্যানুলাস ফাইব্রোসাস এবং অন্তঃস্থ নিউক্লিয়াস পালপোসাস সহযোগে গঠিত।অ্যানুলাস ফাইব্রোসাস একটি তন্তুজ তরুণাস্থি।অ্যানুলার তন্তু চাপকে চাকতির চারদিকে সমানভাবে ছড়িয়ে দেয়।নিউক্লিয়াস ঝাঁকি প্রতিরোধক হিসেবে কাজ করে এবং দুটি কশেরুকাকে পৃথক রাখে।নিউক্লিয়াস পালপোসাসের স্থানচ্যুতি হলে হলে চাকতির নিকটবর্তী স্নায়ুতে চাপ প্রয়োগ করে ,যাকে স্থানচ্যুত চাকতি (Prolapsed Disc) বলে।সায়াটিক স্নায়ুর উপর চাপ দিলে সায়াটিকা নামক রোগের উদ্ভব হয়।
প্রতি জোড়া কশেরুকার মধ্যে একটি চাকতি থাকে,ব্যতিক্রম প্রথম গ্রীবাদেশীয় কশেরুকা-অ্যাটলাস।মানবদেহে ২৩ টি চাকতি আছে-৬টি গ্রীবায়,১২টি বক্ষে,৫টি কটিতে।
৪০ বছরের পূর্বে প্রায় ২৫% মানুষের চাকতিত ক্ষয় দেখা যায়।৪০ বছরের পরে ৬০% এর ও বেশি মানুষ MRI তে চাকতি ক্ষয়ের প্রমাণ পাওয়া যায়।
বয়স হবার এবং চাকতি ক্ষয়ের একটি প্রভাব হল নিউক্লিয়াস পালপোসাস শুকাতে শুরু করে এবং ম্যাট্রিক্সে প্রোটিওগ্লাইকেনের পরিমাণ কমতে থাকে।এভাবে ঝাঁকি প্রতিরোধের ক্ষমতা কমে যায়।এটি মানুষের উচ্চতা হ্রাসের জন্য আংশিক দায়ী।অ্যানুলাস ফাইব্রোসাস দূর্বল হয়ে পড়ে এবং ছিঁড়ে যাবার ঝুঁকি থাকে।
জাভাগাল শ্রীনাথ

জাভাগাল শ্রীনাথ (; জন্ম: ৩১ আগস্ট, ১৯৬৯) ভারতে জন্মগ্রহণকারী সাবেক আন্তর্জাতিক ক্রিকেটার। বর্তমানে তিনি আইসিসি’র ম্যাচ রেফারি’র দায়িত্ব পালন করছেন। তাকে ভারতের সর্বাপেক্ষা সুন্দরতম ফাস্ট বোলার হিসেবে বিবেচনা করা হয়। ভারতের একমাত্র ফাস্ট বোলার হিসেবে একদিনের আন্তর্জাতিকে তিন শতাধিক উইকেট লাভ করেছেন তিনি। অবসর গ্রহণের পূর্ব পর্যন্ত ভারতীয় ক্রিকেট দলের সম্মুখসারির ফাস্ট বোলার ছিলেন।
১৯৯২-৯৩ মৌসুমে দক্ষিণ আফ্রিকা সফরে যান। তন্মধ্যে, জোহেন্সবার্গে অনুষ্ঠিত দ্বিতীয় টেস্টের দ্বিতীয় দিনে মেরিক প্রিঙ্গল ব্যাটিংকালে তার বাউন্সারে চোখে মারাত্মক আঘাত পান। ফলশ্রুতিতে প্রিঙ্গলকে স্ট্রেচারে করে মাঠ ছেড়ে চলে আসতে হয় ও রিটায়ার্ড হার্ট হতে হয়। এরফলে ১৯৯৫ সাল পর্যন্ত তিনি খেলতে পারেননি।
ফেব্রুয়ারি, ১৯৯৯ সালে কলকাতায় অনুষ্ঠিত টেস্টে পাকিস্তানের বিপক্ষে ২য় ইনিংসে ৮ উইকেট তুলে নেন। ১৯৬-৯৭ মৌসুমে দক্ষিণ আফ্রিকার বিরুদ্ধে অনুষ্ঠিত ৬ টেস্টের সিরিজে তিনি ৩৫ উইকেট পান।
বিখ্যাত বোলার কপিল দেবের পর পেস বোলিংয়ে তিনি দুই শতাধিক টেস্ট উইকেট পেয়েছেন। ১৯৯৬ সালে দক্ষিণ আফ্রিকা সফরে তার বলের গতিবেগ ছিল । এছাড়াও, ১৯৯৯ সালের ক্রিকেট বিশ্বকাপে তিনি ৯৩ মাইল বেগে বোলিং করেছেন। নভেম্বর, ২০০৩ সালে আন্তর্জাতিক ক্রিকেট অঙ্গন থেকে অবসর ঘোষণার পর ভারতের একটি সংবাদপত্র প্রতিবেদন প্রকাশ করে যে, তিনি দক্ষিণ আফ্রিকার স্পিড গানে ঘণ্টা প্রতি ১৫৬+ বেগে বোলিং করেছেন।
১৯৯২, ১৯৯৬, ১৯৯৯ ও ২০০৩ সালের ক্রিকেট বিশ্বকাপে সর্বমোট ৪৪ উইকেট দখল করেন। জহির খানও সমসংখ্যক উইকেট নিয়ে তার সাথে যৌথভাবে ভারতের পক্ষে শীর্ষস্থানে অবস্থান করছেন।
২০০৩ সালে দক্ষিণ আফ্রিকায় অনুষ্ঠিত বিশ্বকাপের পর আন্তর্জাতিক ক্রিকেট থেকে অবসর নেন। চূড়ান্ত খেলায় অস্ট্রেলিয়ার বিরুদ্ধে তার ১০ ওভারে ৮৭ রান দেয়াই এর প্রধান কারণ বলে মনে করা হয়। কিন্তু সেমি-ফাইনাল পর্যন্ত তার বোলিং গড় ছিল ১৭.৬২ এবং ওভার প্রতি ৩.৪৮ রান দিয়েছিলেন। পূর্ববর্তী দুই খেলার মধ্যে নিউজিল্যান্ডের বিরুদ্ধে ৮ ওভারে ২০ ও সেমি-ফাইনালে কেনিয়ার বিরুদ্ধে ৭ ওভারে মাত্র ১১ রান দিয়েছিলেন। অবসর গ্রহণের সময় আইসিসি প্লেয়ার র‌্যাঙ্কিংয়ে ৭০১ পয়েন্ট নিয়ে ৮ম স্থানে অবস্থান করছিলেন।
এপ্রিল, ২০০৬ সালে আন্তর্জাতিক ক্রিকেট কাউন্সিল কর্তৃক তিনি ম্যাচ রেফারি হিসেবে মনোনীত হয়। এরপর তিনি ২০০৭ সালের বিশ্বকাপে দায়িত্ব পালন করেন। এ পর্যন্ত তিনি ২৪ টেস্ট, ১২২ ওডিআই ও ২৫ টি২০আই পরিচালনা করেছেন। ক্রিকেটে অসামান্য অবদান রাখায় ১৯৯৯ সালে ভারতীয় কর্তৃপক্ষ তাকে অর্জুন পদকে ভূষিত করে।
কর্ণাটকের হাসান জেলার মহীশূরে শ্রীনাথ জন্মগ্রহণ করেন। শৈশবকাল থেকে ক্রিকেটের দিকে ঝুঁকে পড়েন। মহিশূরের শ্রী জয়াচামারাজেন্দ্র প্রকৌশল কলেজ থেকে স্নাতক ডিগ্রী লাভ করেন। ১৯৯৯ সালে ‘জ্যোৎস্না’ নাম্নী এক তরুণীর পাণিগ্রহণ করেন। পারস্পরিক সমঝোতায় বিবাহ-বিচ্ছেদ ঘটলে ‘মাধবী পত্রাবলী’ নামের এক সাংবাদিকের সাথে পুনরায় বিবাহ-বন্ধনে আবদ্ধ হন।
ডাইনোসর (দ্ব্যর্থতা নিরসন)

ডাইনোসর অধুনা অবলুপ্ত, সাধারণত বৃহদাকার মেরুদণ্ডী প্রাণীগোষ্ঠীর সদস্য।
ডাইনোসর আরো উল্লেখ করতে পারে:
কশেরুকা

কশেরুকা মানবদেহের মেরুদণ্ডের অংশ বিশেষ। প্রকৃতপক্ষে [মেরুদণ্ড] অনেকগুলো কশেরুকার উপর্যুপরি বিন্যাস। কশেরুকা অস্থি এবং হায়ালিন তরুণাস্থির সমন্বয়ে গঠিত জটিল কাঠামো যা প্রজাতিভেদে কিছুটা ভিন্ন হতে পারে। একে "অনিয়ত অস্থি" এর তালিকায় রাখা হয়।মানবদেহের মেরুদণ্ডে সর্বমোট ৩৩ টি কশেরুকা থাকে কিন্তু প্রাপ্ত বয়স্কদের দেহে কশেরুকার সংখ্যা 26 টি। কশেরুকার মধ্যস্থিত ছিদ্র দিয়ে মস্তিষ্ক থেকে স্নায়ু শরীরে প্রবেশ করে।
কশেরুকার বৃহত্তর অংশটিকে "দেহ" বলে এবং এর কেন্দ্রের অংশকে "সেন্ট্রাম" বলে। দেহের উপর-নিচ পৃষ্ঠে আন্তঃকশেরুকা চাকতি লেগে থাকে। কশেরুকার পিছনের অংশ "আর্চ" গঠন করে,যেখানে দুটি "পেডিকল", দুটি "ল্যামিনা" এবং কিছু "প্রসেস" আছে। পেডিকলের আকৃতির কারণে কশেরুকিয় খাঁজের সৃষ্টি হয় যা আন্তঃকশেরুকা ফুটো গঠন করে,যার মধ্য দিয়ে সুষুম্না স্নায়ু প্রবেশ করে এবং বের হয়।কশেরুকার যে বড় ছিদ্র আছে,তাকে কশেরুকিয় ছিদ্র বলে। সকল কশেরুকার ছিদ্র সম্মিলিতভাবে ভার্টিব্রাল ক্যানেল নির্মাণ করে। এর ভেতর দিয়ে সুষুম্না কাণ্ড অতিক্রম করে।
একাধিক কশেরুকা একত্রিত হয়ে মেরুদণ্ড গঠন করে এবং একে স্থিতিস্থাপকতা প্রদান করে।
জীবদেহকে ভারসাম্য প্রদান। শরীর বাঁকানো এবং চলনে সাহায্য করা।
ত্শোগ্স-গ্ন্যিস-র্গ্যা-ম্ত্শো

ত্শোগ্স-গ্ন্যিস-র্গ্যা-ম্ত্শো () (১৫৭৩-১৬০৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম ঝাব্স-দ্রুং-দ্কার-পো () উপাধিধারী বৌদ্ধ লামা ছিলেন।
ত্শোগ্স-গ্ন্যিস-র্গ্যা-ম্ত্শো ১৫৭৩ খ্রিষ্টাব্দে মধ্য তিব্বতের লা-মো-রিন-ছেন-স্গাং () নামক স্থানে জন্মগ্রহণ করেন। তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যলয় এবং গ্যুমে তন্ত্র মহাবিদ্যালয় থেকে শিক্ষালাভ করেন। মঙ্গোল নেতাদের অনুরোধে তৃতীয় দলাই লামা তাকে আমদো অঞ্চলে মঙ্গোলদের নিকট পাঠালে তুমেদ মঙ্গোল নেতা হোলোচি তাকে র্ঙ্গা-স্গার-ব্যাং-ছুব-গ্লিং () বৌদ্ধবিহার এবং খ্রি-কা () বৌদ্ধবিহারের দায়িত্ব প্রদান করেন। মিং সম্রাট ওয়ানলি তাকে র্ঙ্গা-স্গার-স্কু-স্ক্যে-দ্কার-পো () উপাধি প্রদান করেন। তিনি ঝাব্স-দ্রুং-দ্কার-পো () নামেও পরিচিত ছিলেন, যা তার পরবর্তী পুনর্জন্মদের উপাধি হিসেবে পরিচিত হয়।
ব্লো-গ্রোস-র্গ্যা-ম্ত্শো (ঝাবদ্রুং কার্পো)

ব্লো-গ্রোস-র্গ্যা-ম্ত্শো () (১৬১০-১৬৫৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় ঝাব্স-দ্রুং-দ্কার-পো () উপাধিধারী বৌদ্ধ লামা ছিলেন।
ব্লো-গ্রোস-র্গ্যা-ম্ত্শো ১৬১০ খ্রিষ্টাব্দে তিব্বতের আমদো অঞ্চলে তুমেদ মঙ্গোল নেতা হোলোচির পুত্র হিসেবে জন্মগ্রহণ করেন। চতুর্থ পাঞ্চেন লামা তাকে তিন বছর বয়সে ত্শোগ্স-গ্ন্যিস-র্গ্যা-ম্ত্শো () নামক প্রথম ঝাব্স-দ্রুং-দ্কার-পো () উপাধিধারী বৌদ্ধ লামা্র পুনর্জন্ম রূপে চিহ্নিত করেন। শার-স্কাল-ল্দান-র্গ্যা-ম্ত্শো () নামক প্রথম রোং-বো-গ্রুব-ছেন () উপাধিধারী লামা তার উল্লেখযোগ্য শিক্ষক ছিলেন। তিনি গ্চান-ত্শা () নামক স্থানে র্মা-ম্গুর-র্নাম-র্গ্যাল-গ্লিং () বৌদ্ধবিহার স্থাপন করেন। তাকে দ্গে-ফ্যুগ () বৌদ্ধবিহারের দায়িত্ব দেওয়া হয়। চিং সম্রাট শুনজি তাকে জা-সাগ () উপাধি প্রদান করেন।
ঙ্গাগ-দ্বাং-ব্স্তান-পা'ই-র্গ্যাল-ম্ত্শান (ঝাবদ্রুং কার্পো)

ঙ্গাগ-দ্বাং-ব্স্তান-পা'ই-র্গ্যাল-ম্ত্শান () (১৬৬০-১৭২৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় ঝাব্স-দ্রুং-দ্কার-পো () উপাধিধারী বৌদ্ধ লামা ছিলেন।
ঙ্গাগ-দ্বাং-ব্স্তান-পা'ই-র্গ্যাল-ম্ত্শান ১৬৬০ খ্রিষ্টাব্দে তিব্বতের আমদো অঞ্চলে খ্রি-কা () নামক স্থানে জন্মগ্রহণ করেন। পঞ্চম দলাই লামা তাকে ব্লো-গ্রোস-র্গ্যা-ম্ত্শো () নামক দ্বিতীয় ঝাব্স-দ্রুং-দ্কার-পো () উপাধিধারী বৌদ্ধ লামা্র পুনর্জন্ম রূপে চিহ্নিত করেন। তিনি লা-মো-ব্দে-ছেন বৌদ্ধবিহার () প্রতিষ্ঠা করেন। তাকে আ-ছি-থু-তশা-গান-নো-মিন-হান () উপাধি প্রদান করা হয়। তিনি সপ্তম দলাই লামাকে চিহ্নিতকরণ কর্মসূচীতে অংশগ্রহণ করেছিলেন।
ব্লো-ব্জাং-থুব-ব্স্তান-দ্গে-লেগ্স-র্গ্যাল-ম্ত্শান

ব্লো-ব্জাং-থুব-ব্স্তান-দ্গে-লেগ্স-র্গ্যাল-ম্ত্শান () (১৭২৯-১৭৯৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের চতুর্থ ঝাব্স-দ্রুং-দ্কার-পো () উপাধিধারী বৌদ্ধ লামা ছিলেন।
ব্লো-ব্জাং-থুব-ব্স্তান-দ্গে-লেগ্স-র্গ্যাল-ম্ত্শান ১৭২৯ খ্রিষ্টাব্দে তিব্বতে জন্মগ্রহণ করেন। সপ্তম দলাই লামা তাকে ঙ্গাগ-দ্বাং-ব্স্তান-পা'ই-র্গ্যাল-ম্ত্শান () নামক তৃতীয় ঝাব্স-দ্রুং-দ্কার-পো () উপাধিধারী বৌদ্ধ লামার পুনর্জন্ম রূপে চিহ্নিত করেন। ঙ্গাগ-দ্বাং-'ফ্রিন-লাস () নামক প্রথম আ-ম্দো-ঝ্বা-দ্মার () উপাধিধারী বৌদ্ধ লামা তার অন্যতম শিক্ষক ছিলেন। তিনি র্মা-ম্গুর-র্নাম-র্গ্যাল-গ্লিং () বৌদ্ধবিহারে একটি চারতল বিশিষ্ট র্নাম-পার-র্গ্যাল-বা'ই-খাং-ব্জাং () নামক একটি মন্দির এবং একটি বিশালাকার গৌতম বুদ্ধের মূর্তি নির্মাণ করান।
ফান-ব্দে'ই-দ্বাং-ফ্যুগ-ম্খাস-ব্ত্সুন-র্গ্যা-ম্ত্শো

ফান-ব্দে'ই-দ্বাং-ফ্যুগ-ম্খাস-ব্ত্সুন-র্গ্যা-ম্ত্শো () (১৭৯৭-১৮৩১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের পঞ্চম ঝাব্স-দ্রুং-দ্কার-পো () উপাধিধারী বৌদ্ধ লামা ছিলেন।
ফান-ব্দে'ই-দ্বাং-ফ্যুগ-ম্খাস-ব্ত্সুন-র্গ্যা-ম্ত্শো ১৭৯৭ খ্রিষ্টাব্দে তিব্বতের আমদো অঞ্চলের দ্ঙ্গুল-র্বা () নামক স্থানে জন্মগ্রহণ করেন। সপ্তম পাঞ্চেন লামা তাকে ব্লো-ব্জাং-থুব-ব্স্তান-দ্গে-লেগ্স-র্গ্যাল-ম্ত্শান () নামক চতুর্থ ঝাব্স-দ্রুং-দ্কার-পো () উপাধিধারী বৌদ্ধ লামার পুনর্জন্ম রূপে চিহ্নিত করেন। তিনি ম্দা'-ব্ঝি () অঞ্চলে মঙ্গোল বাহিনীর আক্রমণ প্রতিরোধ করার জন্য সফল ভাবে মধ্যস্থতা করেছিলেন।
ঙ্গাগ-দ্বাং-ম্ছোগ-গ্রুব-ব্স্তান-পা'ই-র্গ্যাল-ম্ত্শান

ঙ্গাগ-দ্বাং-ম্ছোগ-গ্রুব-ব্স্তান-পা'ই-র্গ্যাল-ম্ত্শান () (১৮৩২-১৮৭২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের ষষ্ঠ ঝাব্স-দ্রুং-দ্কার-পো () উপাধিধারী বৌদ্ধ লামা ছিলেন।
ঙ্গাগ-দ্বাং-ম্ছোগ-গ্রুব-ব্স্তান-পা'ই-র্গ্যাল-ম্ত্শান ১৮৩২ খ্রিষ্টাব্দে তিব্বতে জন্মগ্রহণ করেন। তার পিতার নাম ছিল ছোস-স্ক্যোং-ব্ক্রা-শিস () এবং মাতার নাম ছিল ম্ত্শো-খো ()। গ্সের-খাং-ব্লো-ব্জাং-ব্স্তান-'দ্জিন-র্গ্যা-ম্ত্শো () নামক এক বৌদ্ধভিক্ষু তাকে ফান-ব্দে'ই-দ্বাং-ফ্যুগ-ম্খাস-ব্ত্সুন-র্গ্যা-ম্ত্শো () নামক পঞ্চম ঝাব্স-দ্রুং-দ্কার-পো () উপাধিধারী বৌদ্ধ লামার পুনর্জন্ম রূপে চিহ্নিত করেন এবং পরবর্তীকালে তাকে শিক্ষার্থীর শপথ প্রদান করেন। তিনি স্কু-'বুম বৌদ্ধবিহারে ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো () নামক তৃতীয় 'জাম-দ্ব্যাংস-ব্ঝাদ-পা () উপাধিধারী লামার নিকট শিক্ষালাভ করেন ও ভিক্ষুর শপথ গ্রহণ করেন।
চনকা ওয়েলেগেদারা

ইউদা ওয়ালাউই মহিম বান্দারালাগে চনকা অশঙ্কা ওয়েলেগেদারা (; ২০ মার্চ, ১৯৮১) মাতালে এলাকায় জন্মগ্রহণকারী শ্রীলঙ্কার আন্তর্জাতিক ক্রিকেটার। সচরাচর তিনি চনকা ওয়েলেগেদারা নামে পরিচিত। শ্রীলঙ্কা ক্রিকেট দলের অন্যতম সদস্য ওয়েলেগেদারা বামহাতি ফাস্ট বোলিং করে থাকেন। প্রথম-শ্রেণী ও লিস্ট এ ক্রিকেটে তার সমৃদ্ধ বোলিং গড় রয়েছে। ঘরোয়া ক্রিকেটে মুরস স্পোর্টস ক্লাব এবং নর্থ সেন্ট্রাল প্রভিন্সেস ক্রিকেট ক্লাবে খেলছেন। ২০০৭ সালে সফরকারী বাংলাদেশ দলের বিপক্ষে শ্রীলঙ্কা এ দলের প্রতিনিধিত্ব করেন।
১৮ ডিসেম্বর, ২০০৭ তারিখে গালেতে অনুষ্ঠিত তৃতীয় টেস্টে সফরকারী ইংল্যান্ডের বিপক্ষে তার টেস্ট অভিষেক ঘটে। ইংল্যান্ডের পল কলিংউড তার প্রথম শিকার হন। ২০০৮ সালে ওয়েস্ট ইন্ডিজ সফরে শ্রীলঙ্কার সদস্য মনোনীত হলেও দ্বিতীয় টেস্ট খেলার জন্য তাকে নভেম্বর, ২০০৯ সাল পর্যন্ত অপেক্ষা করতে হয়। ভারতের বিপক্ষের ৩ টেস্ট সিরিজের সবগুলোতেই তিনি অংশগ্রহণ করেন।
ডিসেম্বর, ২০০৯ সালে ভারতের বিপক্ষে একদিনের আন্তর্জাতিকে ওয়েলেগেদারা’র অভিষেক ঘটে। ১৫ ডিসেম্বর, ২০০৯ তারিখে রাজকূটে অনুষ্ঠিত ঐ খেলায় বীরেন্দ্র শেওয়াগ ও বিরাট কোহলি’র উইকেট নেন। এছাড়াও, ভারতের বিপক্ষে একবার পাঁচ উইকেট পেয়েছেন।
প্রথম টেস্ট ক্রিকেটার হিসেবে তিনি ছয়টি শব্দ নিয়ে গড়া নাম ব্যবহার করেছেন। দীর্ঘ সময়ের খেলায় লাসিথ মালিঙ্গা তার অপারগতা প্রকাশ করায় বর্তমানে তিনি শ্রীলঙ্কার প্রথম একাদশে স্থায়ী খেলোয়াড় হিসেবে রয়েছেন।
৬ এপ্রিল, ২০১৫ তারিখে টুয়েন্টি২০ ক্রিকেটে ইতিহাসে সেরা মিতব্যয়ী বোলিং পরিসংখ্যান গড়েন। সিংহলীজ স্পোর্টস ক্লাবের বিপক্ষে অনুষ্ঠিত ঐ খেলায় তার বোলিং পরিসংখ্যান ছিল ৪-২-২-৪। এরফলে দক্ষিণ আফ্রিকান বোলার ক্রিস মরিসের রেকর্ড ৪-৩-২-২ ম্লান হয়ে যায়।
দেশ এবং অঞ্চলের তালিকাসমূহ

এটি বিভিন্ন সংজ্ঞার দিক থেকে অনেক দেশ এবং অঞ্চলের তালিকাসমূহের একটি তালিকা, এর মধ্যে ফিফা দেশসমূহ, ফেডারেশন এবং কাল্পনিক দেশসমূহ অন্তর্ভুক্ত হয়েছে। একটি দেশ বা অঞ্চল মূলত "জাতি" (একটি সাংস্কৃতিক সত্তা) এবং/বা "রাষ্ট্র" (একটি রাজনৈতিক সত্তা) অর্থে মূলত একটি ভৌগোলিক এলাকা।
মানব বৈশিষ্ট্য অনুযায়ী:
নরওয়েজিয়ান উড

নরওয়েজিয়ান উড (ノルウェイの森 Noruwei no Mori) জাপানি লেখক হারুকি মুরাকামি রচিত একটি উপন্যাস যা ১৯৮৭ সালে প্রকাশ করা হয়।
উপন্যাসটি সদ্য বিকশিত যৌনতা ও হারানোর স্মৃতিবেদনাতুর কাহিনীর। উপন্যাসটি বর্ণনা করা হয় তরু ওয়াটানাবি নামের একজন চরিত্রের মাধ্যমে যে টোকিওতে থাকাকালীন তার কলেজ জীবনের পিছনের দিনগুলোতে ফিরে তাকায়। ওয়াটানাবির স্মৃতিচারণের মধ্য দিয়ে আমরা দেখতে পাই যে, সে খুবই ভিন্ন প্রকৃতির দুইজন নারীর সাথে তার সম্পর্ক গড়ে— সুন্দরী কিন্তু মানসিকভাবে বিপর্যস্ত নাওকো, এবং বন্ধুত্বপূর্ণ ও প্রাণবন্ত মিডোরি।
কাতেরিনা লাগনো

কাতেরিনা ওলেকসান্দ্রিভনা লাগনো (, ; জন্ম: ২৭ ডিসেম্বর, ১৯৮৯) ইউক্রেনের মহিলা দাবা খেলোয়াড়। ২০১৪ সালে তিনি রুশ নাগরিকত্ব লাভ করেন। মাত্র ১২ বছর ৪ মাস বয়সে ফিদে কর্তৃক মহিলা গ্র্যান্ডমাস্টার পদবী লাভ করে। এরফলে জুডিট পোলগারের সর্বকনিষ্ঠ মহিলা দাবারুর রেকর্ড ভঙ্গ করেন। বর্তমানে তিনি পূর্ণাঙ্গ গ্র্যান্ডমাস্টার। এলভিভে জন্মগ্রহণকারী কাতেরিনা লাগনো শিল্প এলাকা ও দাবা-বান্ধব পরিবেশে ক্রামাতোর্স্ক শহরে বড় হন। পরবর্তীকালে দোনিয়েতস্ক শহরে ঠিকানা বদল করেন।
লাগনো ২০০৪ সালের মহিলাদের বিশ্ব দাবা শিরোপা প্রতিযোগিতায় ৬৪-খেলোয়াড়ভিত্তিক নক-আউট প্রতিযোগিতায় ৫ম শীর্ষ বাছাই খেলোয়াড় ছিলেন। ১৫ বছর বয়সে জুন, ২০০৫ সালে মলদোভা’র চিজিনাও এলাকায় অনুষ্ঠিত ইউরোপীয় ব্যক্তিগত মহিলা চ্যাম্পিয়নশীপের শিরোপা তিনি জয় করেন। ১২শ রাউন্ড শেষে রুশ আন্তর্জাতিক মাস্টার নাদেঝদা কোসিন্তসেভার সাথে ৯ পয়েন্ট নিয়ে টাই হলে দুই খেলার স্থান নির্ধারণীতে চ্যাম্পিয়নশীপ জয় করেন লাগনো। ২০০৬ সালে চতুর্থ নর্থ উরালস কাপ জয় করলে গ্র্যান্ডমাস্টার নর্ম প্রক্রিয়ায় অগ্রসর হন। মে, ২০০৮ সালে লাগনো প্লভদিভ শহরে অনুষ্ঠিত ১১-রাউন্ডের উন্মুক্ত প্রতিযোগিতা ইউরোপীয় ব্যক্তিগত মহিলা দাবা চ্যাম্পিয়নশীপ পুনরায় জয় করেন।
২৫ ফেব্রুয়ারি, ২০০৯ তারিখে ফরাসি দাবা গ্র্যান্ডমাস্টার ও টেলিভিশন প্রতিবেদক রবার্ট ফন্তেইনের সাথে বিবাহ-বন্ধনে আবদ্ধ হন। একই বছর স্পার্তাক ক্লাবে প্রতিনিধিত্ব করে রুশ টিম চ্যাম্পিয়ন হন। তারপর ওহরিদে ইউরোপীয় টিম চ্যাম্পিয়নশীপ জয় করেন। আগস্ট, ২০১০ সালে বিশ্ব মহিলা ব্লিৎজ চ্যাম্পিয়ন হন। ২০১২ সালে ইস্তাম্বুলে অনুষ্ঠিত ৪০তম দাবা অলিম্পিয়াডে তিনি ব্যক্তিগতভাবে ব্রোঞ্জ পদক পান।
২০১৪ সালে মহিলাদের বিশ্ব দ্রুতগতির দাবা শিরোপা প্রতিযোগিতায় আলেকজান্দ্রা কোস্তেনিউকের সাথে টাই-ব্রেকের মাধ্যমে শিরোপা লাভ করেন। ১১ জুলাই, ২০১৪ তারিখে আন্তর্জাতিক দাবা সংস্থা মার্চ, ২০১৪ সালে আবেদনকৃত ইউক্রেনীয় দাবা সংস্থা থেকে রুশ দাবা সংস্থায় তার অংশগ্রহণের বিষয়টি অনুমোদন করে।
পিনাক-৬ লঞ্চ ডুবি

আগস্ট ৪, ২০১৪ তারিখে মুন্সীগঞ্জের মাওয়া-কাওড়াকান্দি নৌপথে মাওয়া ঘাটে পদ্মা নদীতে পিনাক-৬ লঞ্চ ডুবে যায়। সকাল সাড়ে ১১টার দিকে এই দুর্ঘটনাটি ঘটে। লঞ্চটি শরীয়তপুরের কাওড়াকান্দি থেকে মাওয়া লঞ্চঘাটে যাচ্ছিল।
অতিরিক্ত যাত্রী পরিবহন এবং প্রবল স্রোতের কারণে লঞ্চটি ডুবে যায় বলে ধারণা করা হয়। ১৯৯১ সালে তৈরি এমএল পিনাক-৬ লঞ্চটি শান্ত পানিতে চলাচলের জন্য সমুদ্র পরিবহন অধিদপ্তর সনদ দেয়। এতে যাত্রী ওঠার কথা ছিল সর্বোচ্চ পঁচাশিজন। কিন্তু দুর্ঘটনার দিন এতে তিন থেকে চার গুণ যাত্রী উঠানো হয়।
লঞ্চটি ডুবে গেলে আশপাশের লোকজন তাৎক্ষনিক উদ্ধারে এগিয়ে আসে। এতে প্রায় ১২০+ জনের মত যাত্রী বেঁচে যান। এরপর উদ্ধার তৎপরতায় অংশগ্রহণ করেছে বাংলাদেশ নৌবাহিনী, বাংলাদেশ কোস্ট গার্ড, বাংলাদেশ দমকল বাহিনী,বাংলাদেশ রেড ক্রিসেন্ট সোসাইটি, বাংলাদেশ পুলিশ, র‌্যাপিড অ্যাকশন ব্যাটেলিয়ান ও স্থানীয় জনগণ। একই দিন সন্ধায় দুর্ঘটনাস্থলে পৌঁছে উদ্ধারকারী জাহাজ রুস্তম। পরের দিন উদ্ধারতত্পরতায় কালক্ষেপণের অভিযোগ তুলে সড়ক অবরোধ করেন নিহত ব্যক্তিদের স্বজনেরা। ৬ তারিখ বুধবার সকাল থেকে বিকাল পর্যন্ত নৌবাহিনী, ফায়ার সার্ভিস ও বিআইডব্লিউটিএ পদ্মা নদীর ১০ বর্গ কিলোমিটার এলাকা জুড়ে তল্লাশি করে লঞ্চ শনাক্ত করতে ব্যর্থ হয়। লঞ্চ ডুবির পর বিভিন্ন জায়গায় নদীতে লাশ ভেসে উঠে। ৫ তারিখ চাঁদপুরের হাইমচরে মেঘনা নদী থেকে দুইজনের মরদেহ উদ্ধার করা হয়েছে। ৬ তারিখ চাঁদপুরের সদর উপজেলা ও হাইমচর এবং ভোলা সদর উপজেলার নদী থেকে লাশ উদ্ধার করা হয়। ৭ তারিখ উদ্ধারকারী জাহাজ কাণ্ডারি-২ অনুসন্ধান করা শুরু করে ও সকাল থেকে দশটি লঞ্চ দুর্ঘটনাস্থল থেকে ভাটির দিকে ১০ কিলোমিটারজুড়ে অনুসন্ধান চালায়। পঞ্চম দিন উদ্ধার অভিযানে যোগ দেয় চট্টগ্রাম বন্দরের সার্ভে ভেসেল জরিপ-১০। এটির সাথে লঞ্চের সন্ধানে কাণ্ডারি-২, অনুসন্ধান জাহাজ সন্ধানী, তিস্তা ও নৌবাহিনীর এলসিটি-০১২ অনুসন্ধান চালায়। উদ্ধার অভিযানের ষষ্ঠ দিন দুর্ঘটনাস্থল থেকে প্রায় এক কিলোমিটার দূরে কাণ্ডারি-২ এর সাইড স্ক্যানার সোনারে নদীর নিচে একটি ধাতব বস্তুর অবস্থান ধরা পড়ে। পরে জেলা প্রশাসক নিশ্চিত করেন ধাতব বস্তুটি পিনাক নয়। সপ্তম দিনে স্থানীয় প্রশাসন নিখোঁজের সংখ্যা অর্ধেকে নিয়ে আসে। এ দিন সনাতন পদ্ধতিতে দুই দিন ধরে মাঝ পদ্মায় টোটকা অভিযান চালালেও লঞ্চটির কোনো হদিস পায়নি অভিযানকারী দল। একাধিক উদ্ধারকারী জাহাজ পিনাক-৬ উদ্ধারে ব্যর্থ হওয়ায় মেদেনীমন্ডল এলাকাবাসী টোটকা অভিযানের উদ্যোগ নেয়। অষ্টম দিন পিনাক-৬ লঞ্চের সব ধরনের উদ্ধার কার্যক্রম বন্ধ ঘোষণ করেন মুন্সীগঞ্জ জেলা প্রশাসক।
লঞ্চডুবির ঘটনায় গভীর শোক প্রকাশ করেছে প্রধানমন্ত্রী শেখ হাসিনা ও রাষ্ট্রপতি আব্দুল হামিদ। ৮ তারিখা রাশিয়ার প্রেসিডেন্ট ভ্লাদিমির পুতিন এই দুর্ঘটনায় শোক জানান।
বিবকোড

বিবকোড () বা রেফকোড () হল যে কোনো মুদ্রিত উপাত্তকে নির্দিষ্টভাবে চিহ্নিত করার জন্য বিভিন্ন জ্যোতির্বৈজ্ঞানিক উপাত্ত সংরক্ষণ ব্যবস্থা কর্তৃক ব্যবহৃত এক রকম সংক্ষিপ্ত নির্দেশক। বিবলিওগ্রাফিক রেফারেন্স কোড বা REFCODE প্রথম নির্মিত হয় সিম্বাদ (SIMBAD) এবং নাসা/আইপ্যাক এক্সট্রাগ্যালাক্টিক ডেটাবেস (এনইডি)-এর ব্যবহারের জন্য, কিন্তু কার্যক্ষেত্রে খুব তাড়াতাড়ি এটা একটা সাধারণ মানদণ্ডে পরিণত হয় এবং বর্তমানে অন্য অনেক সংস্থাই এর ব্যবহার করছে। উদাহরণস্বরূপ বলা যায় নাসার জ্যোতিঃপদার্থবিজ্ঞান উপাত্ত-সংরক্ষণ ব্যবস্থার কথা, যারা প্রথম "বিবকোড" কথাটার প্রচলন করেছিল।
এই কোডে ১৯টা অঙ্ক থাকে, যা নিম্নলিখিতভাবে সজ্জিতː—
YYYYJJJJJVVVVMPPPPA
যেখানে YYYY হল বছর নির্দেশক চার অঙ্কবিশিষ্ট স্থান, যা উদ্দিষ্ট উপাত্তের প্রকাশনার বছরটি খ্রিষ্টাব্দ হিসেবে চিহ্নিত করে। JJJJJ হল প্রকাশিত উপাত্তের উৎস (পত্রিকা/বই/গবেষণাপত্র প্রভৃতি) নির্দেশক স্থান। কোনো জার্নালের প্রকাশনার ক্ষেত্রে VVVV হল সংশ্লিষ্ট জার্নালের প্রকাশনা-সংখ্যার সূচক, এবং M দিয়ে বোঝানো হয় জার্নালের কোন্ বিভাগে উপাত্তটি প্রকাশিত হয়েছিল (যেমন, 'চিঠিপত্র' বা 'letters section' বোঝাতে L ব্যবহার করা হয়)। PPPP হল পৃষ্ঠার নম্বর, আর A বোঝায় রচয়িতাদের মধ্যে প্রথম জনের পদবীর প্রথম অক্ষর। কোনো নির্দিষ্ট নির্দেশের ক্ষেত্রে অপ্রয়োজনীয় স্থানগুলো বিন্দু (.) দিয়ে ভরাট করা হয়, আর ক্ষেত্রবিশেষে কোনো স্থানের পরিবর্ধনের প্রয়োজন হলে তা 'তাপ্পি' মেরে বাড়িয়ে নেওয়া হয়; যেমন, প্রকাশনার কোডের (JJJJJ) ডান দিকে এবং জার্নালের বিভাগ ও পৃষ্ঠার নম্বরসূচক ক্ষেত্রগুলোর বাঁ দিকে অতিরিক্ত অঙ্ক বসিয়ে তাপ্পি মারার প্রক্রিয়াটি চালানো হয়। পৃষ্ঠা নম্বর ৯৯৯৯ এর বেশি হলে তা M স্থান পর্যন্ত বাড়ানো চলতে পারে। ১৯৯০ এর দশকের শেষের দিক থেকে পদার্থবিদ্যার পুনরালোচনা (রিভিউ) সম্পর্কিত বিভিন্ন প্রকাশন সংস্থা সমস্ত প্রকাশিত নিবন্ধের পৃষ্ঠাসংখ্যার সঙ্গে সাযুজ্য রেখে যে ৬ অঙ্কের 'নিবন্ধ নির্দেশক' ('আর্টিকল আইডি') ব্যবহার করছে সেগুলোকে এইভাবে প্রকাশ করা হয়: 'আর্টিকল আইডি'র প্রথম দু'টো অঙ্ক, যা জার্নালের ইস্যু নম্বর বোঝায়, সে'দুটোকে একত্রে ইংরেজি ছোট হাতের অক্ষরে পরিণত করে (01 = a, 02 = b, 11 = k ইত্যাদি) M স্থানে বসিয়ে দেওয়া হয়। অবশিষ্ট চারটে অঙ্ককে PPPP স্থানে রাখা হয়। বিবকোডের কয়েকটি উদাহরণ হল নিম্নরূপ:
কোডের কিছু উদাহরণ:
প্রাণ কুমার শর্মা

প্রাণ কুমার শর্মা (১৫ আগস্ট ১৯৩৮ – ৬ আগস্ট ২০১৪), প্রাণ নামে অধিক পরিচিত। একজন কার্টুনিস্ট ও কমিকস লেখক। তার সৃষ্ট কার্টুন গুলির মধ্যে চাচা চৌধুরী জনপ্রিয়। তিনি ১৯৩৮ সালের ১৫ অগস্ট লাহৌরের কাছে কাসুরে জন্মগ্রহণ করেন। ভারতের দেশভাগের পর তার পরিবার গ্বালিয়রে চলে আসেন। সেখান থেকেই তিনি বিএ পাশ করেন। এর পরে তিনি দিল্লি থেকে রাষ্টবিজ্ঞানে স্নাতকোত্তর হন । মুম্বইয়ের একটি আর্ট কলেজে পাঁচ বছরের পাঠ্যক্রমে ভর্তি হয়েছিলেন। তিনি কর্মজীবন শুরু করেন দিল্লি থেকে প্রকাশিত সংবাদপত্র মিলাপ এর কার্টুনিস্ট হিসেবে। ১৯৬০ সালে তার প্রথম ব্যঙ্গচিত্র প্রকাশিত হয়। তার বানানো ডাবু চরিত্রটি সে সময় দেশজোড়া খ্যাতি পেয়েছিল। শ্রীমতীজি, বিল্লু, চন্নি চাচি-র মতো আরও একাধিক জনপ্রিয় চরিত্রের স্রষ্টা তিনি।‘ইন্ডিয়ান ইনস্টিটিউট অফ কার্টুনিস্টস’-এর তরফ থেকে ২০০১ সালে তাকে লাইফ টাইম অ্যাচিভমেন্ট পুরস্কার দেওয়া হয়। প্রাণকে ভারতের ‘ওয়াল্ট ডিজনি’ বলা হয়৷
পাকিস্তানের লাহোরের নিকটবর্তী কসুরে ১৯৩৮ সালে প্রাণ কুমার শর্মা জন্মগ্রহণ করেন। এরপরে তার পরিবার প্রথমে গোয়ালিয়রে ও ১৯৪৭ সালে ভারত-পাকিস্তান বিভাজনের পরে দিল্লীতে চলে আসে। ছোটবেলা থেকেই তিনি আঁকাআঁকি দেখেই বেড়ে ওঠেন, বিশেষত তার বড় ভাইয়ের আঁকাআঁকি দেখেই তিনি শিখেন এবং ভাইয়ের ব্যবহৃত রঙ-তুলি ব্যবহার করেই তিনি বাড়ির ঘরের দেওয়ালে ছবি আঁকতেন। মায়ের জন্য প্রাণের এই ধরনের আঁকিবুকি ছিল রীতিমত অসহনীয় দুরন্তপনা, কিন্তু এই দুরন্তপনার মাঝেই লুকিয়ে ছিল শিল্প ও সাহিত্যের জগতের এক অন্যতম প্রতিভা। দীর্ঘদিন ক্যান্সারে ভুগে ২০১৪ সালের ৫ আগস্ট ৭৫ বছর বয়সে প্রাণ মৃত্যুবরণ করেন।
নাজমউদ্দিন এরবাকান

নাজমুদ্দিন এরবাকান (তুর্কি: "Necmettin Erbakan-নেজমেত্তিন এরবাকান"; জন্মঃ ২৯ অক্টোবর ১৯২৬ – মৃত্যুঃ ২৭ ফেব্রুয়ারি ২০১১) হলেন তুরস্কের একজন প্রয়াত রাজনীতিবিদ, প্রকৌশলী, শিক্ষাবিদ এবং তুরস্কের প্রাক্তন প্রধানমন্ত্রী যিনি ১৯৯৬ এর ২৮ জুন থেকে ১৯৯৭ সালের ৩০ জুন পর্যন্ত স্বীয় পদে বহাল ছিলেন। ১৯৯৭ সালে তিনি তৎকালীন সামরিক বাহিনী কর্তৃক জোরপূর্বক পদচ্যুত হন এবং পরবর্তীতে তুর্কি সংবিধানের ধর্মনিরপেক্ষতা নীতি লঙ্ঘন করে রাষ্ট্রনীতিতে ইসলামপন্থী প্রভাব বিস্তারের অভিযোগে তুর্কি সংসদ তাকে রাজনীতিতে নিষিদ্ধ ঘোষণা করে।
নাজমুদ্দিন এরবাকান ক্ষমতায় থাকা কালে বাংলাদেশসহ সাতটি উন্নয়নশীল মুসলিম দেশ নিয়ে ডি-৮ আন্তঃরাষ্ট্রীয় পারস্পারিক সহযোগী সমবায় গঠন করেন। গাজায় বিশেষভাবে সাহায্যকারী আলোচিত তুর্কি এনজিও আইএইচএইচ এর প্রতিষ্ঠাতাও তিনি।
এরবাকান উত্তর তুরস্কে কৃষ্ণ সাগর উপকূল সংলগ্ন সিনপে জন্মগ্রহণ করেন।
তাঁর লেখা দুটি বই বাংলা ভাষায় অনুবাদ হয়েছে।<br> 
১. দাওয়াম।<br>
২. ইসলাম ও জ্ঞান।
এরবাকান ২০১১ সালের ২৭ ফেব্রুয়ারি স্থানীয় সময় ১১:৪০ মিনিটে হৃদযন্ত্রের ক্রিয়া বন্ধ হয়ে আঙ্কারার গুভেন হাসপাতালে শেষ নিশ্বাস ত্যাগ করেন।
স্যাক্রামেন্টো

স্যাক্রামেন্টো (, ) আমেরিকার অঙ্গরাজ্য ক্যালিফোর্নিয়ার রাজধানী। ২০১১ সালের অনুমিত জনসংখ্যা ৪,৭৭,৮৯২ জন। এটি ক্যালিফোর্নিয়ার ষষ্ঠ এবং মার্কিন যুক্তরাষ্ট্রের ৩৫তম জনবহুল শহর।
আনন্দরাম ঢেকিয়াল ফুকন

আনন্দরাম ঢেকিয়াল ফুকন (; ) অসমীয়া ভাষা আন্দোলনকারীর মধ্যে অন্যতম প্রধান ব্যক্তি ছিলেন। তার আপ্রাণ চেষ্টার ফলে অসমে বাংলা ভাষার পরিবর্তে অসমীয়া ভাষার প্রচলন হয়। তিনি অসমীয়া সাহিত্যের অন্যতম প্রাচীন সাহিত্যিক।
১৮২৯ সালে অসমের গুয়াহাটি মহানগরের এক সম্রান্ত পরিবারে তার জন্ম হয়। তার পিতা হলিরাম ঢেকিয়াল ফুকন আহোম সাম্রাজ্যের বিষয়া পদে নিযুক্ত ছিলেন। হলিরাম ঢেকিয়াল ফুকন অসম বুরঞ্জী ও কামাখ্যা যাত্রা পদ্ধিত নামক দুইটি পুস্তক বাংলা ভাষায় রচনা করেন। আনন্দরাম ঢেকিয়াল ফুকনের দুইবছর বয়সে পিতৃবিয়োগ হয়। পাঁচ বৎসর বয়সে উমানন্দ টোলে তার নামভর্তি করানো হয়। তার ঠাকুরদা পরশুরাম ইংরেজি শিক্ষা গ্রহণে আপত্তি করেছিলেন যদিও আনন্দরাম তা অবজ্ঞা করে ১৮৩৫ সনে গুয়াহাটি ইংরেজি বিদ্যালয়ে নামভর্তি করেন। জেম্‌স মেথিউ ও জেনকিন্সের তত্বাবধানে তিনি ইংরেজি শিক্ষার অধ্যয়ন করেন। ১৮৪১ সালে দুই ইংরেজ বিষয়া খরচ বহন করে তাকে ইংরেজি উচ্চ শিক্ষার জন্য কলকাতায় পাঠান। সেইসময়ে উন্নত যাতায়ত ব্যবস্থা না থাকায় জলপথে নৌকা করে কলকাতা পৌছান। কলকাতার কালুপথে ঘড় ভাড়া করে তিনি হিন্দু কলেজ থেকে অধ্যয়ন গ্রহণ করেন। দুই বৎসর কলকাতায় অধ্যয়ন গ্রহণের পর তিনি পুনরায় গুয়াহাটি চলে আসেন। গুয়াহাটি থাকাকালীন অবস্থায় তিনি সুধী বৃন্দ থেকে ইংরেজি, উর্দু ও ফার্সি ভাষার শিক্ষা গ্রহণ করেন।
১৮৪৬ সালে পশুপতির ফুকনের কন্যা মাহেন্দ্রী দেবীকে বিবাহ করেন। তিনি গুয়াহাটিতে আইনের অধ্যয়ন করেন ও প্রথম অসমীয়া আলোচনী আরুনোদয়ে নিয়মীতভাবে লেখা আরম্ভ করেন। ১৮৪৭ সালে তাকে খাটা পরগনার সেটেলমেন্ট অফিসার পদে নিযুক্ত করা হয়। পরের বছর তাকে মুন্সিফ পদে পদোন্নতি করে নলবারীতে স্থানান্তর করানো হয়। নলবারী থাকাকালীন সময়ে তিনি হিস্ট্রি অফ ইংল্যান্ড নামক পুস্তক রচনা করেন। ১৮৪৯ সনে তিনি সহকারী আয়ুক্তের পরীক্ষায় উর্ত্তীন হয়ে বিজনী রাজ এস্টেটে দেওয়ান পদে নিযুক্ত হন। সেই পদে থাকার সময়ে তিনি এস্টেট অ্যাডমিনিস্ট্রেশন নামক পুস্তক রচনা করেন। তারপর তিনি নগাঁও জেলা ও গোয়ালপারা জেলার সদরের উপ-সহকারী আয়ুক্তের পদে কার্য নিবাহ করেন। এই সময়ে রচনা করেন তিনি সদরের মামলার নিষ্পত্তি। ১৮৫২ সালে তাকে বরপেটার উপ-সহকারী আয়ুক্ত ও উপায়ুক্ত রুপে নিযুক্তি দেওয়া হয়।
মাত্র ১৭ বৎসর বয়সে আনন্দরাম ঢেকিয়াল ফুকন প্রথম লেখা আরম্ভ করেন। তিনি সর্বপ্রথম অরুনোদয়ে লেখেন। সেই সময়ে অসমের বিদ্যালয়ে শিক্ষার মাধ্যম ছিল বাংলা ভাষা। তিনি অসমীয়া ভাষায় অসমীয়া লরার মিত্র মানক পুস্তক রচনা করে। শিবসাগর থেকে প্রকাশিত করে অসমের বিভিন্ন অসমীয়া মাধ্যমের বিদ্যালয়ে তা প্রেরণ করা হত। ১৮৫৩ সনে ব্রিটিশ গভর্নর মোফাট মিলস্ অসমে আগমনের সময় আনন্দরাম অসমের বিদ্যালয়ে অসমীয়া ভাষা প্রচলনের যুক্তি প্রকাশ করেন। মোফাট মিলস্ তার যুক্তির সমর্থন করেছিলেন বলে জানা যায়। ১৮৫৫ সালে তিনি 'A few remarks on the Assamese language, and on the Vernacular education in Assam' নামক পুস্তক রচনা করেন। শিবসাগর থেকে পুস্তকটি ১০০টি কপি ছাপানো হয় ও বেংগল সরকার সহ ভারতের অন্যান্য গুরুত্বপূর্ণ কার্য্যালয়ে পাঠানো হয়। অসমে বাংলা ভাষার বিরোধের জন্য পুস্তকটি যথেষ্ট অবদান বহন করেছিল। অসমীয়া ভাষা ছাড়াও ভারতের বিভিন্ন ভাষা যেমন বাংলা, হিন্দি ইত্যাদিতে থাকা তার অশেষ জ্ঞান এই পুস্তকের মাধ্যমে প্রকাশ পেয়েছিল।
১৮৫৯ সালে মাত্র ৩০বছর বয়সে আনন্দরাম ঢেকিয়াল ফুকনের মৃত্যু হয়।
ক্যানসাস সিটি, মিজুরি

ক্যানসাস সিটি (, "ক্যান্‌জাস") হল মার্কিন যুক্তরাষ্ট্রের মিজুরি অঙ্গরাজ্যের বৃহত্তম শহর। মার্কিন যুক্তরাষ্ট্রের সেন্সাস ব্যুরো অনুসারে, ২০১৮ সালে এই শহরের লোকসংখ্যা ছিল প্রায় ৪৯১,৯১৮, ফলে এটি মার্কিন যুক্তরাষ্ট্রের ৩৮তম জনবহুল শহর। এটি ক্যানসাস সিটি মেট্রোপলিটন অঞ্চলের কেন্দ্রীয় শহর, যা ক্যানসাস-মিজুরি অঙ্গরাজ্যকে পৃথক করেছে। ১৮৩০-এর দশকে ক্যানসাস সিটি মিজুরি নদীর বন্দর হিসেবে প্রতিষ্ঠিত হয়। ১৮৫০ সালের ১লা জন ক্যানসাস শহর হিসেবে একীভূত করা হয়।
কেন রিচার্ডসন

কেন উইলিয়াম রিচার্ডসন (; জন্ম: ১২ ফেব্রুয়ারি, ১৯৯১) দক্ষিণ অস্ট্রেলিয়ার ইউডুন্ডা এলাকায় জন্মগ্রহণকারী অস্ট্রেলীয় আন্তর্জাতিক ক্রিকেট তারকা। সাউথ অস্ট্রেলিয়ার পক্ষে প্রথম-শ্রেণীর ক্রিকেট ও অ্যাডিলেড স্ট্রাইকার্সের পক্ষে বিগ ব্যাশ লিগে খেলছেন। এছাড়াও অস্ট্রেলিয়ার অনূর্ধ্ব-১৯ দলে প্রতিনিধিত্ব করেছেন। ২০১৩ মৌসুমে ইন্ডিয়ান প্রিমিয়ার লিগে পুনে ওয়ারিয়র্স কর্তৃপক্ষ তাকে ৭০০,০০০ মার্কিন ডলারের বিনিময়ে নিজেদের দলে চুক্তিবদ্ধ করে।
ঘরোয়া ক্রিকেটে চমৎকার অবদান রাখায় তিনি মিচেল স্টার্কের স্থলাভিষিক্ত হন। ১৩ জানুয়ারি, ২০১৩ তারিখে শ্রীলঙ্কার বিপক্ষে ২য় একদিনের আন্তর্জাতিকে তার অভিষেক ঘটে। কিন্তু ব্যাটিংয়ে নেমে লাসিথ মালিঙ্গার বলে গোল্ডেন ডাক পান। পরে বোলিং করে ৬ ওভারে ৩ মেইডেনসহ উইকেটবিহীন অবস্থায় মাত্র ১৫ রান দেন। পুণঃপুণঃ পিচের মাঝে দৌঁড়ানোর প্রেক্ষিতে আম্পায়ার মারাইজ ইরাসমাস তাকে বোলিং থেকে প্রত্যাহার করে নেন।
২০১৪ সালের ইন্ডিয়ান প্রিমিয়ার লিগে রাজস্থান রয়্যালসের পক্ষে চুক্তিবদ্ধ হন ও বেশ কয়েকটি খেলায় অংশগ্রহণ করেন। বেশকিছু খেলায় চমৎকার খেলা উপস্থাপন করলেও কয়েকটি খেলায় ব্যয়বহুল বোলিং করেন।
মিলওয়াকি

মিলওয়াকি (, ) আমেরিকার উইসকনসিন অঙ্গরাজ্যের বৃহত্তম শহর। ২০১০ সালের জরিপ অনুযায়ী, ৫,৪৯,৮৩৩ জন লোকসংখ্যা নিয়ে মার্কিন যুক্তরাষ্ট্রের ৩০তম জনবহুল শহর এবং ৩৯তম জনবহুল এলাকা।
মির্জা মোফাজ্জল ইসলাম

ড. মির্জা মোফাজ্জল ইসলাম একজন বাংলাদেশি কৃষিবিজ্ঞানী। তার বিশেষ কাজের মধ্যে রয়েছে জলবায়ুসহিষ্ণু ধান উদ্ভাবন। এছাড়াও তিনি ধানের বেশ কিছু জাতের উদ্ভাবন করেছেন, যার মধ্যে বিনা-৮ (২০১০), বিনা-১০ (২০১২), বিনা-১১, বিনা-১২ উল্লেখযোগ্য। 
তার বাবা ছিলেন একজন বিশিষ্ট সমাজ সেবক। তার ছোট চাচা মির্জা মাজহারুল ইসলাম ভারতীয় উপমহাদেশের খ্যাতিমান শল্যচিকিৎসক, মুক্তিযোদ্ধা, ভাষা সৈনিক ও ব্রিটিশ বিরোধী আন্দোলনের সক্রিয় সংগঠক। উল্লেখ্য তার নিকটাত্মীয় আবু সাঈদ চৌধুরী ছিলেন একজন বিচারপতি, ঢাকা বিশ্ববিদ্যালয়ের উপাচার্য, বিদেশে মুক্তিযোদ্ধের সংগঠক ও গণপ্রজাতন্ত্রী বাংলাদেশ সরকারের রাষ্টপতি ছিলেন। তার স্ত্রী ড. শামছুন্নাহার বেগম (লুনা) তার সাথে একই প্রতিষ্ঠানে ঊর্ধ্বতন বৈজ্ঞানিক কর্মকর্তা হিসেবে কর্মরত।
ড. মির্জা মোফাজ্জল ইসলাম ১৯৬৫ সালের ২০ মে টাঙ্গাইল জেলার কালিহাতী উপজেলার আগচারান গ্রামে জন্মগ্রহণ করেন।
বল্লা করোনেশন উচ্চ বিদ্যালয় হতে প্রথম বিভাগে এসএসসি (১৯৮০) এবং নটর ডেম কলেজ হতে প্রথম বিভাগে এইচএসসি পাস করেন (১৯৮৩)। বাংলাদেশ কৃষি বিশ্ববিদ্যালয় থেকে বিএসসি এজি (অনার্স) (১৯৮৭), জেনেটিকস অ্যান্ড প্লান্ট ব্রিডিং বিভাগ হতে এমএসসি (এজি) ডিগ্রি লাভ করেন (১৯৮৮)। ইউনিভার্সিটি অব ফিলিপাইন থেকে পিএইচডি সম্পন্ন করেন (২০০৪)। 
কর্নেল বিশ্ববিদ্যালয় (যুক্তরাষ্ট্র) থেকে পোস্ট ডক্টরাল ডিগ্রি অর্জন করেন (২০১৪)। এছাড়া স্কুল, কলেজ ও বিশ্ববিদ্যালয় পর্যায়ে বিভিন্ন বিতর্ক প্রতিযোগিতা, আবৃত্তি, গান, নাটক ইত্যাদি কর্মকাণ্ডে তার পদচারণা ছিল উল্লেখযোগ্য। বিশেষ করে বাংলাদেশ কৃষি বিশ্ববিদ্যালয়ে প্রগতিশীল সাংস্কৃতিক সংগঠন 'শতাব্দী'র অন্যতম সদস্য ছিলেন।
তিনি কর্মকর্তা হিসেবে বাংলাদেশ পরমাণু কৃষি গবেষণা ইনস্টিটিউট (বিনা) ময়মনসিংহ এ কর্মজীবন শুরু করেন বৈজ্ঞানিক কর্মকর্তা পদে (১৯৯৪), ঊর্ধ্বতন বৈজ্ঞানিক কর্মকর্তা (২০০৪), প্রধান বৈজ্ঞানিক কর্মকর্তা পদে কাজ শুরু করেন (২০০৯), মুখ্য বৈজ্ঞানিক কর্মকর্তা এবং বিভাগীয় প্রধান (উদ্ভিদ প্রজনন বিভাগ) (২০১৫)।
তিনি গ্রিন সুপার রাইস বা বিনা ধান-১৭ জিএসআর আবিষ্কার করেন। এছাড়া তিনি খরা, বন্যা ও লবণসহিষ্ণু ধানের জাত উদ্ভাবনে সফল হয়েছেন। বৈরী আবহাওয়া-সহিষ্ণু ফসলের জাত উদ্ভাবনের পাশাপাশি ধান চাষে বৈপ্লবিক পরিবর্তন এনেছেন। এ পর্যন্ত তিনি ১৯টি জাত উদ্ভাবন করেছেন, তার তত্ত্বাবধানে ৫৮জন এমএস ও ১০ জন পিএইচডি সম্পন্ন করেছেন। তিনি এ পর্যন্ত ১৫টি আন্তর্জাতিক ও ৮টি জাতীয় প্রকল্পের প্রধান গবেষক/প্রকল্প পরিচালক হিসেবে দায়িত্ব পালন করেছেন।‌আগামী দিনে তিনি বৈরী আবহাওয়া সহনশীল ফসলের জাত উদ্ভাবন করবেন বলে আশাবাদ ব্যক্ত করেন। তার উদ্ভাবিত আউশ মৌসুমের উপযোগী নেরিকা (আফ্রিকার ধান) হতে পরিবর্তিত খরা সহনশীল ধানের জাত ছাড়করণের অপেক্ষায় আছে। এছাড়া গবেষণা পুস্তক, প্রবন্ধ ও শতাধিক মৌলিক প্রকা়শনা রয়েছে।
ইন তাম

ইন তাম (; ২২ সেপ্টেম্বর, ১৯২২১ এপ্রিল, ২০০৬) ছিলেন কম্বোডিয়ার প্রাক্তন প্রধানমন্ত্রী। তিনি ৬ মে, ১৯৭৩ থেকে ৯ ডিসেম্বর, ১৯৭৩ সাল পর্যন্ত এ দায়িত্বপালন করেন। রাজনীতিতে তিনি দীর্ঘজীবন অতিবাহিত করেন।
পূর্ব কম্বোডিয়ার কাম্পোং চাম প্রদেশের স্টাং ট্রেং জেলার প্রেক কাক গ্রামে ইন তাম জন্মগ্রহণ করেন। শিশু হিসেবে তিনি ট্রেং প্যাগোডায় পালি ভাষায় শিক্ষালাভ করেন। এরপর তিনি লিয়েসে সিসওয়াথ এ পড়তে যান। প্রাদেশিক সামরিক বাহিনির ইনসপেক্টর হিসেবে দায়িত্বপালন করার পর ধীরে ধীরে তিনি ব্রেভেটে জেনারেল পদে পৌছান এবং তাকেও প্রদেশের গভর্নর পদে উন্নীত হন।
১৯৬০-এর দিকে তাম রাজপুত্র নরোডম সিহানৌকের স্যাংকাম সরকারের বিভিন্ন পদে দায়িত্বপালন করেন, তার মধ্যে অন্যতম ছিল স্বরাষ্ট্রমন্ত্রী হিসেবে ১৯৬৪ থেকে ১৯৬৬ সাল পর্যন্ত দায়িত্বপালন।
তার আপন ভাতিজা প্রিপ ইনকেও গ্রেপ্তার করেন, যিনি সিহানৌক-বিরোধী ছিলেন। তার ভাতিজা খোমের সেরেই নামের একটি ডানপন্থী গেরিলা সংগঠনের সাথে যুক্ত ছিলেন, এমন অভিযোগে পরবর্তীতে তাকে মৃত্যুদণ্ডে দণ্ডিত করা হয়। সিহানৌকের প্রতি প্রাথমিকভাবে অনুগত হলেও ইন তাম ১৯৭০-এর ক্যাম্বোডিয় ক্যু এর মাধ্যমে ক্ষমতা থেকে সিহানৌককে অপসারণের অন্যতম প্রধান সংগঠক ছিলেন। ১৯৭০ সালের অক্টোবর মাসে তাম প্রজাতন্ত্রী খোমের রাষ্ট্রপতি হিসেবে নিজেকে ঘোষণা করেন।
১৯৭২ সালে তাম রাষ্ট্রপতি নির্বাচনে লন নোল ও কেও অ্যানের বিরুদ্ধে যান। ইউনাইটেড স্টেটস ন্যাশনাল সিকিউরিটি কাউন্সিল তামকে তৎকালীন ক্যাম্বোডিয় রাজনীতিবিদদের মধ্যে সবচেয়ে অভিজ্ঞ ও রাজনৈতিকভাবে পরিপক্ব হিসেবে উল্লেখ করা হয়, যার সুনীতি ও আধুনিক জীবনধারা সম্পর্কে গভীর ধারণা রয়েছে। তিনি ২৪% ভোটলাভ করে লোন নলের পিছনে গিয়ে দ্বিতীয় স্থানলাভ করেন। ধারণা করা হয়, নির্বাচন সুষ্ঠভাবে হলে তিনিই বিজয়ী হতেন। এবং নির্বাচন নিয়ে সমালোচনা থাকা সত্ত্বেও তিনি রাজধানী ফেনোম পেনে জয়লাভ করেন। রাজপুত্র সিসোওয়াথ সিরিক মাতাকের রিপাবলিকান পার্টির সাথে তামের ডেমোক্রেটিক পার্টি ঐ বছরে অনুষ্ঠিত পার্লামেন্টের নির্বাচনে প্রতিযোগিতা করতে অস্বীকৃতি জানান, কারণ প্রতিষ্ঠিত অবস্থা লন নোল ও তার ভাই লন নোনের আর্থ-সমাজতান্ত্রিক দলকেই সুবিধা করে দেয়।
একই বছর, ইন তাম লন নোল সরকারের প্রধানমন্ত্রী হিসেবে সাতমাস দায়িত্বপালন করেন। পরবর্তীতে সরকারিপক্ষের বিপরীতের একটি কর্মসূচীতে সমাজতন্ত্রীদের যোগ দেয়ানোর জন্য নিযুক্ত হন; রাজনীতি থেকে অব্যাহতি পেয়ে পরিবার ও ব্যাটামব্যাংয়ের সমর্থকদের সাথে থাকার জন্য। লং বোরেটের প্রধানমন্ত্রী হিসেবেও তিনি সফল হন।
এপ্রিল, ১৯৭৫ সালে খোমের রাউজ ক্যাম্বোডিয়ার নিয়ন্ত্রণ নিয়ে নেওয়ার সময় ইন তাম পয়পেটে অবস্থিত তার ফার্মে ছিলেন। তিনি মৃত্যুদণ্ডেই দণ্ডিত হতেন, কিন্তু থাইল্যান্ডে চলে গিয়ে তিনি রাউজের বিরুদ্ধে সীমান্তবর্তী অঞ্চলে বিপ্লবের চেষ্টা করেন। এই প্রচেষ্টা খুব বেশিদিন টেকেনি, বরং, কর্তৃপক্ষ তাকে বিতাড়িত করে দেন। তিনি ফ্রান্সে যান এবং ১৯৭৬ সালে যুক্তরাষ্ট্রে গিয়ে মানসিক চিকিৎসালয়ে চিকিৎসা নেন।
খোমার রাউজের পরাস্ত করার পর, ইন তাম ভিয়েতনামভিত্তিক সরকারের বিরুদ্ধে গিয়ে নরোডম সিহানৌক এবং তার ফানসিনপেক সংস্থাকে সমর্থন করে। তিনি ফানসিনপেকের সামরিক বাহিনী, মৌলিনাকার সর্বাধিনায়ক ছিলেন। মৌলিনাকা পরবর্তীতে "আর্মি ন্যাশনালে সিহানৌকিস্তে" নামে পরিচিতি লাভ করে, যতদিন না তিনি রাজপুত্র নরোডম রানারিদ্ধ কর্তৃক ১৯৮৫ সালে প্রতিস্থাপিত হয়। তিনি ছিলেন গণতান্ত্রিক কাম্পুচিয়ার জোট সরকারের প্রতিরক্ষামন্ত্রীর ৩জনের একজন ছিলেন। তিনিই পুনর্গঠন করেন ডেমোক্রেটিক পার্টি, ক্যাম্বোডিয়া, যা ১৯৯৩ সালের নির্বাচনে পার্লামেন্টে আসন পেতে ব্যর্থ হয়। ১৯৯৭ সালে তিনি কম্বোডিয়া পিপলস পার্টির সাথে জোট করেন।